hotchpotch/miracl-hf-unified huggingface dataset:
สโมสรฟุตบอลทอตนัมฮอตสเปอร์ในฤดูกาล 2018–19
การแข่งขัน ฤดูกาล 2018–19 จะเป็นฤดูกาลที่ 27 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 41 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ. สโมสรจะเข้าร่วมการแข่งขันใน แชมเปียนส์ลีก, เอฟเอคัพ, อีเอฟแอลคัพ.
ฤดูกาลจะเริ่มต้นในช่วงระยะเวลาตั้งแต่วันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
ฤดูร้อน: £0
ฤดูหนาว: £0
รวม: £0
ฤดูร้อน: £2,000,000
ฤดูหนาว: £0
รวม: £2,000,000
ฤดูร้อน: £2,000,000
ฤดูหนาว: £0
รวม: £2,000,000
เมื่อวันที่ 14 มิถุนายน ค.ศ. 2018, โปรแกรมการแข่งขันพรีเมียร์ลีก ฤดูกาล 2018/19 ได้ประกาศออกมาเป็นที่เรียบร้อยแล้ว. เกมเหย้าทอตนัมนัดแรกของฤดูกาลจะลงเล่นที่เวมบลีย์. โปรแกรมการแข่งขันบางนัดจะเป็นการอัปเดตหลังจากที่สกาย สปอร์ตส์ ได้ประกาศโปรแกรมการถ่ายทอดสดทางทีวีของพวกเขา.
การจับสลากประกบคู่ในรอบสามได้จัดขึ้นเมื่อวันที่ 30 สิงหาคม ค.ศ. 2018 โดยมี เดวิด ซีแมน และ โจเลียน เลสคอตต์. เนื่องมาจากสนามเวมบลีย์ไม่พร้อมใช้งาน, และสนามกีฬาแห่งใหม่ของพวกเขายังไม่เสร็จสมบูรณ์, การประกบคู่ในรอบสามที่จะพบกับวอตฟอร์ดเป็นโปรแกรมการแข่งขันที่จะลงเล่นที่ สนามกีฬาเอ็มเค, รังเหย้าของ มิลตัน คเยนส์ ดอนส์.
ทอตนัมจะลงเล่นแมตช์เหย้ารอบแบ่งกลุ่มของพวกเขาทั้งหมดที่เวมบลีย์.
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
จังหวัดแอลบล็องก์
จังหวัดแอลบล็องก์ () เป็นจังหวัดในอดีตของประเทศโปแลนด์ในช่วงปี ค.ศ. 1975 – ค.ศ. 1998 ซึ่งจังหวัดได้ถูกยุบในปี ค.ศ. 1998 เนื่องจากการปฏิรูปการปกครองท้องถิ่น ในปี ค.ศ. 1998 มีเนื้อที่ 6,103 ตารางกิโลเมตร และมีประชากร 495,100 คน โดยมีเมืองหลักคือแอลบล็องก์
ในปี ค.ศ. 1999 จังหวัดได้รับการรวมเข้ากับจังหวัดปอมอแช และจังหวัดวาร์เมีย-มาซูรือ
จังหวัดแอลบล็องก์ประกอบด้วย 18 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
จังหวัดของประเทศโปแลนด์
เชิง ชาย ชาญ
เชิง ชาย ชาญ เป็นละครโทรทัศน์แนว แอ็คชั่น ดราม่า ผลิตโดย บริษัท สตาร์เฟรม จำกัด บทประพันธ์ บุษยมาส บทโทรทัศน์ ภูมิแผ่นดิน และ เพ็ญจันทร์ วงศ์สมเพ็ชร กำกับการแสดงโดย สิทธิวัชร์ ทับแป้นวงษ์ กำกับและออกแบบคิวบู๊โดย ธันญ์ ธนากร นำแสดงโดย ธันญ์ ธนากร ศรศิลป์ มณีวรรณ์ กรกฎ ตุ่นแก้ว ธาราเขต เพ็ชร์สุกใส จาด้า อินโตร์เร อังคณา วรรัตนาชัย ออกอากาศทาง ช่อง 7 HD ออกอากาศต่อละคร เพลงรักมือปืน เริ่ม 28 มิถุนายน 2561
อินเตอร์เนชันแนลแชมเปียนส์คัพ ฤดูกาล 2018
อินเตอร์เนชันแนลแชมเปียนส์คัพ 2018 (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 6 ซึ่งจะเริ่มต้นลงเล่นในวันที่ 20 กรกฎาคม และสิ้นสุดในวันที่ 12 สิงหาคม ค.ศ. 2018.
นี่เป็นครั้งที่สองในอเมริกาของศึก นอร์ทเวสต์ ดาร์บี ระหว่าง แมนเชสเตอร์ ยูไนเต็ด และ ลิเวอร์พูล. แมตช์ดังกล่าวจัดขึ้นที่ สนามกีฬามิชิแกน ใน แอนน์ อาร์เบอร์, แต่ทว่ายูไนเต็ดครั้งที่ผ่านมาลงเล่นพบกับ เรอัล มาดริด และมีการบันทึกสถิติยอดผู้ชม. ครั้งแรกนับตั้งแต่นัดชิงชนะเลิศของ ปี ค.ศ. 2014 ทัวร์นาเมนต์ที่แมนเชสเตอร์ ยูไนเต็ด ชนะในเมือง ไมอามี ด้วยสกอร์ 3–1.
ทั้งหมด 22 ทีมที่เข้าร่วมในทัวร์นาเมนต์. ผู้เข้าร่วมได้ประกาศออกมาในสี่วันในวันที่ 10, 11, 12 และ 17 เมษายน ค.ศ. 2018.
22 สถานที่การแข่งขันสำหรับอินเตอร์เนชันแนลแชมเปียนส์คัพ ได้ประกาศออกมาเมื่อวันที่ 13 และ 17 เมษายน ค.ศ. 2018. ของเหล่านี้, 14 สนามคือในประเทศสหรัฐอเมริกา, 7 สนามในทวีปยุโรป, และ 1 สนามในประเทศสิงคโปร์.
โปรแกรมการแข่งขันได้ประกาศออกมาเมื่อวันที่ 17 เมษายน ค.ศ. 2018. แต่ละทีมจะได้ลงเล่น 3 นัด, ซึ่งรวมกันทั้งหมด 27 นัด.
18 ทีมจะถูกจัดอันดับขึ้นอยู่กับผลการแข่งขันจากทั้งสามนัดของพวกเขา, กับทีมอันดับที่ดีที่สุดจะได้ครองแชมป์.
จังหวัดบีแยลสกอ-เบียวา
จังหวัดบีแยลสกอ-เบียวา () เป็นจังหวัดในอดีตของประเทศโปแลนด์ในช่วงปี ค.ศ. 1975 – ค.ศ. 1998 ซึ่งจังหวัดได้ถูกยุบในปี ค.ศ. 1998 เนื่องจากการปฏิรูปการปกครองท้องถิ่น ในปี ค.ศ. 1998 มีเนื้อที่ 3,704 ตารางกิโลเมตร และมีประชากร 927,500 คน โดยมีเมืองหลักคือบีแยลสกอ-เบียวา
ในปี ค.ศ. 1999 จังหวัดได้รับการรวมเข้ากับจังหวัดชล็อนสก์ และจังหวัดมาวอปอลสกา
จังหวัดแอลบล็องก์ประกอบด้วย 18 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
จังหวัดของประเทศโปแลนด์
ยูทูเบอร์
ยูทูเบอร์, ยูทิวเบอร์, บุคคลในยูทูบ () เป็นผู้ที่มีชื่อเสียงได้รับความนิยมในสื่ออินเทอร์เน็ต เป็นนักอัปโหลดสื่อวิดีโอผ่านเว็บไซต์ที่สามารถแบ่งปันวิดีโอได้ เช่น ยูทูบ บางครั้งยูทูเบอร์จะได้รับการสนับสนุนจากองค์กรที่เข้ามาว่าจ้างที่ให้สินค้าของตน หรือเป็นโฆษณาผลิตภัณฑ์สินค้าอยู่ในสื่อวิดีโอของยูทูเบอร์ที่ถูกว่าจ้างเป็นบางครั้ง
ยูทูเบอร์ถือว่าเป็นอาชีพที่สามารถประชาสัมพันธ์และสร้างความบันเทิงสนุกสนานกับคนกลุ่มอายุ 18-34 ปีทั่วไป ในปี พ.ศ. 2557 มหาวิทยาลัยเซาส์เทร็นแคลิฟอร์เนียได้ออกสำรวจพบว่ากลุ่มเด็กอายุ 13-18 ปีในสหรัฐ พบว่ามีเยาวชนในช่วงอายุนี้ติดอันดับยูทูเบอร์ที่ดัง 10 อันดับ หรือยูทูเบอร์ที่มีอิทธิพลมากที่สุด 10 อันดับ ยูทูเบอร์ติดอันดับจากการจัดอันดับของสโมชลำดับที่ 5 กับอาชีพที่มีอิทธิพลมากที่สุด ในการจัดอันดับในปี พ.ศ. 2558 มียูทูเบอร์ 6 คนติดอันดับที่ 1 จากการสำรวจของเคเอสไอว่าเป็นผู้ทรงอิทธิพลมากที่สุด ยูทูเบอร์ถือว่าเป็นอาชีพที่ทำให้ผู้สร้างสื่อวิดีโอเข้าถึงผู้ดูสื่อได้อย่างง่ายดายโดยยูทูบ
โคโรนาดัล
โคโรนาดัล หรือ มาร์เบล เป็นเมืองศูนย์กลางของจังหวัดตีโมกโคตาบาโต และเป็นศูนย์กลางทางการปกครองของเขตโซกซาร์เจน ประเทศฟิลิปปินส์ ในปี ค.ศ. 2015 มีประชากรทั้งสิ้น 174,942 คน โคโรนาดัลได้รับการแต่งตั้งให้เป็นนครเมื่อวันที่ 8 ตุลาคม ค.ศ. 2000 ต่อมาในปี ค.ศ. 2003 และ 2005 ถูกเลือกให้เป็น "เมืองเล็กที่มีการแข่งขันสูง" และในปี ค.ศ. 2005–2006 ได้รับเลือกให้เป็นเมืองธุรกิจที่เป็นมิตรที่สุดของมินดาเนา
โคโรนาดัลยังเป็นหนึ่งในเมืองที่ถูกวางแผนของฟิลิปปินส์ ซึ่งได้รับการลงนามในปี ค.ศ. 1965 ประชากรส่วนใหญ่ในตัวเมืองพูดภาษาฮีลีไกโนน เนื่องจากประชากรร้อยละ 95 เป็นชาวฮีลีไกโนนที่อพยพมาจากวิซายัส
อาลาเบล (จังหวัดซารังกานี)
อาลาเบล เป็นเมืองศูนย์กลางของจังหวัดซารังกานี ประเทศฟิลิปปินส์ ประชากรในปี ค.ศ. 2015 มีทั้งสิ้น 80,359 คน อาลาเบลมีชื่อเสียงในด้านชายหาดและพื้นที่การเกษตร สถานที่ท่องเที่ยวสำคัญ ได้แก่ หาดลาโดล และหาดคาวัส (หรือหาดพระจันทร์ครึ่งดวง) อาลาเบลยังถือเป็นเมืองที่มีทรัพยากรธรรมชาติอุดมสมบูรณ์อีกเมืองหนึ่ง
อีซูลัน (จังหวัดซุลตันคูดารัต)
อีซูลัน เป็นเมืองศูนย์กลางของจังหวัดซุลตันคูดารัต ประเทศฟิลิปปินส์ ในปี ค.ศ. 2015 มีประชากรทั้งหมด 90,682 คน โดยส่วนใหญ่นับถือโรมันคาทอลิก และมีส่วนน้อยที่นับถือศาสนาอิสลาม การเดินทางจากเมืองนี้ไปยังเมืองอื่น ๆ ในเขตโซกซาร์เจน เขตปกครองตนเองในมินดาเนามุสลิม และเขตดาเบา มีรถโดยสาร รถตู้ และรถจี๊ปนีย์ให้บริการ บริษัทรถโดยสารที่สำคัญได้แก่ เยวโลว์บัส และฮุสกีทัวร์
รตี ปันเดย์
รตี ปันเดย์ () เป็นนักแสดงสาวชาวอินเดีย มีชื่อเสียงโด่งดังจากบท พระนางอนุสยา พระมารดาของ พระเจ้าโปรส ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
สตานิสลัฟ เชียร์เชซอฟ
สตานิสลัฟ สลามอวิช เชียร์เชซอฟ (, ; เกิด 2 กันยายน ค.ศ. 1963) เป็นอดีตผู้รักษาประตูชาวรัสเซีย ปัจจุบันเป็นผู้จัดการของทีมชาติรัสเซีย โดยดำรงตำแหน่งตั้งแต่เดือนสิงหาคม ค.ศ. 2016 และมีเป้าหมายคือ จบรอบรองชนะเลิศในฟุตบอลโลก 2018
เชียร์เชซอฟเคยเล่นให้กับทีมชาติรัสเซียในฟุตบอลโลก 1994, 2002 และฟุตบอลชิงแชมป์แห่งชาติยุโรป 1996 เขาลงเล่นให้กับทีมชาติ 39 นัด และยังเคยลงเล่นในนัดการกุศลที่พบกับสหรัฐเมื่อ ค.ศ. 1995 และนัดพิเศษ ยุโรป พบ แอฟริกา เมื่อปี ค.ศ. 1997
สปาร์ตัคมอสโก
ติรอล อินส์บรุค
รางวัลส่วนตัว
ลีเกียวอร์ซอ
อัคนี (ขีปนาวุธ)
ขีปนาวุธอัคนี (ภาษาอังกฤษ: Agni) คือกลุ่มขีปนาวุธพิสัยกลางและขีปนาวุธข้ามทวีปที่ถูกพัฒนาขึ้นโดยอินเดีย ตั้งชื่อตามภาษาสันสกฤตแปลว่าไฟ ขีปนาวุธอัคนีมีพิสัยไกลและสามารถติดหัวรบปรมาณูเพื่อยิงจากพื้นสู่พื้น ขีปนาวุธรุ่นแรก อัคนี 1 ถูกพัฒนาขึ้นภายใต้โครงการพัฒนาขีปนาวุธนำวิถีแบบเบ็ดเสร็จ (Integrated Guided Missile Development Program, IGMDP) และถูดทดสอบเมื่อ พ.ศ. 2532 หลังจากที่ทดสอบสำเร็จ โครงการขีปนาวุธถูกแยกออกมาจากโครงการ IGMDP ต่างหากหลังจากที่รัฐบาลอินเดียเล็งเห็นความสำคัญทางยุทธศาสตร์ โครงการนี้ถูกกำหนดให้เป็นโครงการพิเศษในงบประมาณกลาโหมและได้รับงบประมาณที่เพียงพอในการพัฒนาต่อ ตั้งแต่ พ.ศ. 2551 กลุ่มขีปนาวุธอัคนีประกอบด้วยขีปนาวุธสามรุ่นที่ประจำการแล้วในขณะที่อีกสองรุ่นกำลังอยู่ในช่วงทดสอบ
ลูกไม้ลายสนธยา
ลูกไม้ลายสนธยา เป็นนวนิยายในชุด ผ้าอาถรรพ์ ของ พงศกร แนวจินตนิมิตร โรแมนติก สืบสวน ดราม่า ถูกผลิตเป็นละครโทรทัศน์โดย บริษัท เมจิค อีฟ เอนเตอร์เทนเม้นท์ 2 จำกัด
เขียนบทโทรทัศน์โดย พัชร์นันทน์ สุวรรณกูล, โสภิตนภา ชุ่มภาณี และ พิมพ์มาดา บริรักษ์ศุภกร กำกับการแสดงโดย จาริวัฒน์ อุปการไชยพัฒน์ นำแสดงโดย ฌอห์น จินดาโชติ พิมประภา ตั้งประภาพร ชนะพล สัตยา ปาณิชดา แสงสุวรรณ ออกอากาศทาง สถานีโทรทัศน์สีกองทัพบกช่อง 7 โดยละครมีเรื่องราวเกี่ยวกับความรักต่างมิติ พระเอกเป็นคนจากอุตรกุรุทวีป และยายของนางเอกถูกฆาตกรรม จึงต้องสืบหาความจริงทุกคืนวันจันทร์-อังคาร เวลา 20.30 น. - 22.40 น. เริ่มวันจันทร์ที่ 13 สิงหาคม พ.ศ. 2561 - วันจันทร์ที่ 1 ตุลาคม พ.ศ. 2561 ต่อจากละคร ดอกหญ้าในพายุ
หมายเหตุ : ลูกไม้ลายสนธยา เป็นหนึ่งในวรรณกรรมนวนิยาย ชุด ผ้าอาถรรพ์ หรือภาษาปากว่า ซีรีส์ผ้า
ประพันธ์วรรณศิลป์โดย นายแพทย์พงศกร จินดาวัฒนะ
ซึ่งมีนวนิยายในชุดเดียวกันได้แก่ สาปภูษา, รอยไหม, กี่เพ้า, กลกิโมโน, เล่ห์ลุนตยา, ลูกไม้ลายสนธยา, เลื่อมลวง, บุหงาบาติก และที่กำลังประพันธ์อยู่คือ พยับฟ้าโพยมดิน
โดยนวนิยายชุดนี้ มีผู้ผลิตเป็นละครโทรทัศน์หลายเรื่องแล้ว เช่น สาปภูษา - รอยไหม - กี่เพ้า - กลกิโมโน และสุดท้ายที่กำลังรอคิวออกออนแอร์คือ เล่ห์ลุนตยา โดยที่กล่าวมานี้ ออกอากาศผ่านทาง ช่อง 3
มีเพียง ลูกไม้ลายสนธยา ที่ผลิตโดยช่องเจ็ด และ สิเน่หาส่าหรี ที่ ช่องวัน ได้ลิขสิทธิ์ไป.
ภาพเชิงวัฒนธรรมของควีนแมรีที่ 1 แห่งอังกฤษ
ประวัติศาตร์ของอังกฤษและชีวิตของสมเด็จพระราชินีนาถแมรีที่ 1 แห่งอังกฤษ ได้ถูกนำไปถ่ายทอดในวรรณกรรม  ภาพยนตร์ และสื่อต่างๆ ในแง่มุมเชิงวัฒนธรรมจำนวนหนึ่งควีนแมรีถูกนำไปเป็นใช้ หรือดัดแปลงเป็นบทบาทต่างๆ ในภาพยนตร์และซีรีส์โทรทัศน์ ต่อไปนี้
นอกจากนี้ยังมีเพลงที่แต่งในทำนอง Wuthering Heights โดย เคต บุช / Kate Bush ได้กล่าวถึงชีวิตของควีนแมรี และยังใช้สไตล์การเต้นและชุดสีแดงเหมือนกันในมิวสิควิดีโอ
Sue Parrill and William B. Robison, "The Tudors on Film and Television" (McFarland, 2013). 978-0786458912.
อิกษวากุ
อิกษวากุ ในภาษาสันสกฤต ( "Ikṣvāku") หรือ โอกกากะ ในภาษาบาลี () แปลว่า ต้นขี้กาเทศ เป็นพระนามของพระโอรสหนึ่งในสิบพระองค์ของพระเจ้ามนูไววัสวัต และเป็นผู้สถาปนาราชวงศ์อิกษวากุกับราชอาณาจักรโกศลในอินเดียโบราณ "วิษณุปุราณะ" กล่าวว่า พระเจ้าอิกษวากุมีพระโอรสหนึ่งร้อยพระองค์ พระโอรสพระองค์หัวปี คือ วิกุกษี ส่วนพระโอรสที่ทรงพระนามว่า เนมิราช เป็นปฐมกษัตริย์แห่งวิเทหะ
เนมิราช
นิมิ () หรือไทยมักเรียก เนมิราช ถือกันว่าเป็นปฐมกษัตริย์แห่งราชอาณาจักรวิเทหะหรือมิถิลา เป็นพระโอรสของพระเจ้าอิกษวากุ เป็นพระเจ้าหลานเธอของพระเจ้ามนูไววัสวัต และเป็นเชื้อสายของพระเจ้าชนก
"พฤหัทวิษณุปุราณะ" และ "วิษณุปุราณะ" กล่าวว่า พระเจ้าเนมิราชเป็นพระมหากษัตริย์พระองค์แรกแห่งวิเทหะ
ตำนานกล่าวว่า พระเจ้าเนมิราชทรงบูชายัญ โดยเชิญฤษีวสิษฐะมาเป็นประธาน แต่ฤษีกำลังบูชายัญถวายพระอินทร์อยู่ จึงทูลว่า จะมาได้หลังจากบูชายัญให้พระอินทร์เสร็จแล้ว ขอให้พระเจ้าเนมิราชทรงรอก่อน พระมหากษัตริย์เสด็จจากไปโดยมิได้ตอบประการใด ฤษีวสิษฐะจึงเข้าใจว่า พระองค์ทรงยินดีที่จะรอ
แต่เมื่อฤษีเสร็จพิธีบูชายัญถวายพระอินทร์ และรุดไปยังปะรำพิธีของพระเจ้าเนมิราช ปรากฏว่า พระเจ้าเนมิราชทรงเริ่มพิธีของพระองค์ไปแล้ว ฤษีจึงโกรธและสาปพระมหากษัตริย์ว่า ให้ทรงพ้นจากร่างสังขารบัดเดี๋ยวนั้น พระเจ้าเนมิราชจึงพ้นออกจากพระวรกายขึ้นไปยังสรวงสวรรค์ ไปประทับอยู่กับพระอินทร์ถึง 9,000,000 ปี จนพิธียัญของพระเจ้าเนมิราชบนโลกมนุษย์นั้นดำเนินไปลุล่วง เหล่านักบวชจึงร้องขอเทวดาให้ส่งพระเจ้าเนมิราชกลับสู่พระกาย พระเจ้าเนมิราชจึงได้สู่พระนครและครองแผ่นดินโดยธรรมต่อไปอีก 84,000 ปี
เอกสารฝ่ายพุทธเอ่ยถึงพระเจ้าเนมิราชแห่งวิเทหะซึ่งเสด็จท่องไปในสวรรค์และนรกด้วยราชรถวิเศษ เรื่องราวดังกล่าวปรากฏในพระไตรปิฎกและอรรถกถาอันเป็นเอกสารภาษาบาลีหลังสมัยพระไตรปิฎก ความว่า พระมหากษัตริย์พระองค์หนึ่ง พระนามว่า มาฆเทวะ รับสั่งให้ช่างตัดพระเกศาทูลพระองค์ทันทีที่เห็นพระเกศาหงอกขาว ซึ่งเป็นแนวเรื่องที่พบได้ทั่วไปในวรรณกรรมอินเดียโบราณ อันย้อนหลังไปถึงแนวคิดอินเดียโบราณเรื่องช่วงเวลาของชีวิต ต่อมา เมื่อช่างเห็นพระเกศาหงอกเป็นเส้นแรกจึงทูลพระองค์ให้ทรงทราบ พระเจ้ามาฆเทวะจึงทรงสละราชสมบัติออกไปผนวชเป็นฤษี โดยรับสั่งให้พระโอรสประพฤติเยี่ยงอย่างพระองค์เมื่อเกศาแรกหงอก เมื่อสิ้นพระชนม์แล้ว พระเจ้ามาฆเทวะก็ได้ประสูติใหม่ในเทวโลก ทรงเห็นลูกหลานของพระองค์ประพฤติเยี่ยงอย่างพระองค์สืบ ๆ มา ภายหลัง พระเจ้ามาฆเทวะทรงจุติลงมาเป็นพระมหากษัตริย์พระองค์ใหม่ในราชวงศ์เดิมของพระองค์ มีพระนามว่า เนมิราช พระเจ้าเนมิราชทรงปกครองไพร่ฟ้าเรื่อยมา จนกระทั่งพระอินทร์ ซึ่งฝ่ายพุทธมักเรียก ท้าวสักกะ อัญเชิญให้เสด็จไปเที่ยวท่องสวรรค์และนรกด้วยราชรถวิเศษที่มีช่างตัดพระเกศากลับชาติมาเกิดเป็นสารถี ตอนจบของเรื่อง มีการระบุว่า พระเจ้ามาฆเทวะหรือเนมิราชก็คืออดีตชาติหนึ่งของพระพุทธเจ้า ส่วนช่างตัดพระเกศาหรือสารถีเป็นอดีตชาติหนึ่งของพระอานนท์ ศิษย์คนสนิทของพระพุทธเจ้า
เรื่องราวดังกล่าวปรากฏในเอกสารต้นพุทธกาลหลายฉบับ ทั้งในพระไตรปิฎกและเอกสารหลังสมัยพระไตรปิฎก นักวิชาการยังเปรียบเทียบเรื่องพระเจ้าเนมิราชกับมหากาพย์สมัยคริสต์ศตวรรษที่ 14 เรื่อง "อินเฟอร์โน" ของดันเต อาลีกีเอรี
เอกสารของศาสนาเชนมีเรื่องของพระมหากษัตริย์พระนาม นามิ ซึ่งเนื้อหาคล้ายคลึงกับในเอกสารของศาสนาพุทธ
ดิสนีย์แลนด์พาร์ก (ปารีส)
ดิสนีย์แลนด์พาร์ก () ชื่อเดิม ยูโรดิสนีย์ () เป็นสวนสนุกที่ดิสนีย์แลนด์ปารีส ในเมือง Marne-la-Vallée ปารีส ประเทศฝรั่งเศส เปิดบริการเมื่อ 12 เมษายน พ.ศ. 2535 ออกแบบและสร้างขึ้นโดยวอลต์ดิสนีย์อิเมจจิเนียร์ริง มีรูปแบบเค้าโครงที่คล้ายกับดิสนีย์แลนด์ที่เมืองอนาไฮม์ รัฐแคลิฟอร์เนีย และแมจิกคิกดอมที่วอลต์ดิสนีย์เวิลด์ที่เบย์เลก รัฐฟลอริดา
เป็นถนนทอดยาวที่มีชวนให้นึกถึงยุตวิกตอเรียของสหรัฐ มีสถานีรถไฟ โรงภาพยนตร์ จตุรัสเมือง ศาลากลาง สถานีดับเพลิง และร้านค้าต่าง ๆ โดยมีสิ่งที่น่าสนใจ คือเป็นพื้นที่จำลองป่าเขตร้อนที่อยู่ห่างไกลของโลก โดยมีเครื่องเล่นที่น่าสนใจ คือเป็นการจำลองชีวิตของชาวอเมริกันเวสต์เก่า ความโรแมนติกของคาวบอย และชนพื้นเมืองอเมริกัน การสำรวจความลึกลับของแม่น้ำแห่งอเมริกา มีเครื่องเล่นที่สำคัญ คือเป็นแฟนตาซีในยุคกลาง เป็นธีมปาร์ตี้น้ำชา มีเครื่องเล่นน่าสนใจ คือเป็นธีมตามวิสัยทัศนของนักคิดและนักสำรวจชาวยุโรปชื่อดัง คือ เลโอนาร์โด ดา วินชี, เอช. จี. เวลส์, ฌูล แวร์น มีเครื่องเล่น คือ
ราชวงศ์อิกษวากุ
อิกษวากุ ในภาษาสันสกฤต ( "Ikṣvāku") หรือ โอกกากะ ในภาษาบาลี () แปลว่า ต้นขี้กาเทศ เป็นชื่อราชวงศ์ในวรรณกรรมปุราณะ ซึ่งมีผู้สถาปนา คือ พระเจ้าอิกษวากุ แต่เอกสารจากศาสนาพุทธว่า ผู้สถาปนา คือ พระเจ้ามหาสมมติ บรรพบุรุษพระองค์หนึ่งของพระเจ้าอิกษวากุ ซึ่งมหาชนสมมุติขึ้นเป็นพระมหากษัตริย์พระองค์แรกแห่งปัจจุบันสมัย
ราชวงศ์นี้ยังเป็นที่รู้จักด้วยชื่อ สุริยวงศ์ และถือกันว่า พระรามเป็นสมาชิกราชวงศ์ดังกล่าว ส่วนศาสนาเชนถือว่า ตีรถังกร 22 องค์ จากทั้งหมด 24 องค์ เป็นสมาชิกราชวงศ์นี้ ราชวงศ์อิกษาวกุมีสมาชิกสำคัญอีกหลายพระองค์ เช่น พระเจ้าทิลีป, พระเจ้าปเสนทิโกศล, พระเจ้ารัคหุ, พระเจ้าสัคระ, พระเจ้าหริศจันทร์, และพระพรต เอกสารฮินดูอย่าง "ปุราณะ" และเอกสารพุทธอีกหลายฉบับ นับพระเจ้าสุทโธทนะ, พระพุทธเจ้า, และพระราหุล เข้าในราชวงศ์นี้เช่นกัน
อิกษวากุ (แก้ความกำกวม)
อิกษวากุ ในภาษาสันสกฤต ( "Ikṣvāku") หรือ โอกกากะ ในภาษาบาลี () แปลว่า ต้นขี้กาเทศ สามารถหมายถึง
โซยา (ภาพยนตร์)
โซยา () เป็นภาพยนตร์แนวชีวประวัติและสงครามจากสหภาพโซเวียตในปี 1944 กำกับโดย Lev Arnshtam ภาพยนตร์ยังได้ไปเข้าฉายในงานเทศกาลภาพยนตร์กานในปี 1946 ภาพยนตร์เรื่องนี้เล่าชีวประวัติของโซยา คอสโมเดมยานสกายา เด็กนักเรียนสาวชาวมอสโก ที่ต่อสู้ในมหาสงครามของผู้รักชาติ โดยเป็นพลพรรคต่อต้าน เธอถูกทหารเยอรมันประหารชีวิตในเดือนพฤศจิกายน 1941 ที่หมู่บ้าน Petrishcheva ใกล้กรุงมอสโก เธอได้รับเครื่องอิสริยากรณ์วีรชนแห่งสหภาพโซเวียตหลังถูกประหารชีวิต
รางวัลพิเศษบนเวทีมิสซูปราเนชันแนล
ต่อไปนี้จะเป็นรายชื่อของผู้เข้าประกวดที่ชนะรางวัลพิเศษบนเวทีมิสซูปราเนชันแนลในแต่ละปี
หมายเหตุ
ประเทศไทยในการประกวดความงามที่สำคัญ
รายชื่อตัวแทนและรางวัลของประเทศไทยในการประกวดระดับโลก6การประกวดและรายชื่อการเป็นเจ้าภาพการจัดประกวดการแข่งขันของผู้เข้าประกวดจากทั่วโลกเช่นนางงามจักรวาล,มิสเวิลด์,มิสเอิร์ธ,มิสซูปราเนชันแนล,มิสแกรนด์อินเตอร์เนชันแนล× "ไม่ได้แข่งขัน"
↑ "ไม่มีการจัดประกวด"× "ไม่ได้แข่งขัน"
↑ "ไม่มีการจัดประกวด"
สัญลักข์ ปัญวัฒนลิขิต
ผู้ช่วยศาสตราจารย์ ดร.สัญลักข์ ปัญวัฒนลิขิต คณบดีคณะนิติศาสตร์ มหาวิทยาลัยพายัพ กรรมการผู้ทรงคุณวุฒิในคณะกรรมการศึกษาธิการจังหวัดเชียงใหม่ คณะกรรมการพัฒนาการบริหารงานยุติธรรม จังหวัดเชียงใหม่ ที่ปรึกษาสมาคมวัฒนธรรมและเศรษฐกิจไทย - เมียนมาร์ สาขาเชียงใหม่
ผู้ช่วยศาสตราจารย์ ดร.สัญลักข์ ปัญวัฒนลิขิต จบการศึกษา นิติศาสตรบัณฑิต มหาวิทยาลัยธรรมศาสตร์ , นิติศาสตรมหาบัณฑิต (สาขากฎหมายอาญา) มหาวิทยาลัยธรรมศาสตร์ , นิติศาสตรดุษฎีบัณฑิต (สาขากฎหมายอาญา) มหาวิทยาลัยธรรมศาสตร์ นอกจากนี้ยังผ่านการอบรมหลักสูตรทางด้านกฎหมาย จากสถาบันต่าง ๆ อาทิ ประกาศนียบัตรหลักสูตรวิชาว่าความแห่งสภาทนายความ รุ่นที่ 7 , วุฒิบัตร หลักสูตร กฎหมายปกครองและวิธีพิจารณาคดีปกครอง , ·Certification of The Notary Public Training Course ( class 1 ) The law society of Thailand และ Certification of Participation for International Visitors Leadership Program United  State of America   March 21 – April 14,2014 (ทุนสถานทูตสหรัฐอเมริกา ประจำประเทศไทย)
ผู้ช่วยศาสตราจารย์ ดร.สัญลักข์ ปัญวัฒนลิขิต มีประสบการณ์ทำงานด้านกฎหมาย การว่าความ การให้คำปรึกษา การบริหารจัดการ มากกว่า 20 ปี โดยมีประสบการณ์การทำงานในตำแหน่งต่าง ๆ ผู้ช่วยผู้จัดการฝ่ายกฎหมาย บริษัทเงินทุนหลักทรัพย์ นครหลวงเครดิต จำกัด (มหาชน) , อาจารย์ประจำคณะนิติศาสตร์ มหาวิทยาลัยพายัพ , กรรมการการเลือกตั้งประจำองค์การบริหารส่วนจังหวัดเชียงใหม่ (ปี 2555) , กรรมการการเลือกตั้งเขต 2 จังหวัดเชียงใหม่ (2557) ,ผู้เชี่ยวชาญประจำตัว สมาชิกสภาปฏิรูปแห่งชาติ (สปช) , กรรมการผู้ทรงคุณวุฒิในคณะกรรมการศึกษาธิการ จังหวัดแม่ฮ่องสอน (2559) ปัจจุบัน ดำรงตำแหน่ง ผู้ช่วยศาสตราจารย์ ประจำคณะนิติศาสตร์ มหาวิทยาลัยพายัพ และ คณบดี , กรรมการผู้ทรงคุณวุฒิในคณะกรรมการศึกษาธิการจังหวัดเชียงใหม่ คณะกรรมการพัฒนาการบริหารงานยุติธรรม จังหวัดเชียงใหม่
ตำราคำสอน อาทิ คำบรรยายวิชากฎหมายธุรกิจ , คำบรรยายวิชากฎหมายทรัพย์สินทางปัญญา , คำบรรยายวิชาว่าความและศาลจำลอง , งานวิจัย อาทิ การศึกษากฎหมายเกี่ยวกับการกำกับดูแลการคลังและงบประมาณขององค์กรปกครองส่วนท้องถิ่นที่ไม่เอื้อต่อความเป็นอิสระทางการคลัง ภายใต้การสนับสนุนของสำนักงานกองทุนสนับสนุนการวิจัย (สกว.) , ประสิทธิภาพในการดำเนินคดีอาญา : ศึกษาระบบการดำเนินคดีชั้นเจ้าพนักงานและชั้นศาล
ผู้ช่วยศาสตราจารย์ ดร.สัญลักข์ ได้จัดทำเว็บไซด์เพื่อเผยแพร่สาระความรู้ด้านกฎหมาย
จตุตถดิเรกคุณาภรณ์
รางวัลบุคคลตัวอย่างแห่งปี 2557 จากมูลนิธิเพื่อสังคมไทย
ฟุตบอลโลก 2018 กลุ่มเอฟ
กลุ่มเอฟของฟุตบอลโลก 2018 จะแข่งขันตั้งแต่วันที่ 17 ถึง 27 มิถุนายน ค.ศ. 2018 กลุ่มนี้ประกอบด้วยเยอรมนี, เม็กซิโก, สวีเดน และเกาหลีใต้ สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย :
เวลาที่ระบุไว้คือเวลาท้องถิ่น
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
กีฬาเรือใบในกีฬาแห่งชาติ ครั้งที่ 45
กีฬาเรือใบในกีฬาแห่งชาติ ครั้งที่ 45 จัดแข่งขันที่ลานวัฒนธรรม หาดชลาทัศน์ อำเภอเมืองสงขลา จังหวัดสงขลา กำหนดแข่งขันระหว่างวันที่ 23 ถึง 29 มีนาคม พ.ศ. 2560 มีการชิงชัยทั้งหมด 5 เหรียญทอง
นักสู้สะท้านฟ้า
นักสู้สะท้านฟ้า เป็นละครโทรทัศน์ไทย แนว แอ็คชั่น-แฟนตาซี บทประพันธ์โดย โบราณ เขียนบทโทรทัศน์โดย มโน โชคแจ่มใส/สกุล หงส์ทอง โดยค่าย บริษัท พอดีคำ เอ็นเทอร์เทนเมนท์ จำกัด และ บริษัท มีเดีย ซีน จำกัด กำกับการแสดงโดย ธนาพล ผังดี นำแสดงโดย ยศวรรธน์ ทะวาปี, คริษฐา สังสะโอภาส, พลอยไพลิน ตั้งประภาพร, สุรเกียรติ บุนนาค ออกอากาศทุกวันจันทร์ถึงศุกร์ เวลา 17.15 - 18.00 น. ในช่วงละครเยาวชน ทาง ช่อง 7 HD
วลาดีมีร์ กาบูลอฟ
วลาดีมีร์ บอริซอวิช กาบูลอฟ (, , "Gæbulty Borisy fyrt Vladimir", เกิด 19 ตุลาคม ค.ศ. 1983) เป็นผู้รักษาประตูชาวรัสเซีย ปัจจุบันสังกัดสโมสรกลึบบรึคเคอในเบลเยียม เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2008, ฟีฟ่าคอนเฟเดอเรชันส์คัพ 2017 และฟุตบอลโลก 2018 ในฐานะผู้รักษาประตูมือสาม
กาบูลอฟมีน้องชายหนึ่งคน ชื่อว่า กอร์กี กาบูลอฟ ซึ่งปัจจุบันก็เล่นฟุตบอลด้วยเหมือนกัน
อีกอร์ สมอลนีคอฟ
อีกอร์ อเล็กซันดรอวิช สมอลนีคอฟ (; เกิด 8 สิงหาคม ค.ศ. 1988) เป็นนักฟุตบอลชาวรัสเซีย ปัจจุบันลงเล่นให้กับเซนิตเซนต์ปีเตอร์สเบิร์กในรัสเซียนพรีเมียร์ลีกในตำแหน่งแบ็คขวา
สมอลนีคอฟถูกฟาบีโอ กาเปลโล เรียกตัวติดทีมชาติเป็นครั้งแรกเมื่อวันที่ 4 ตุลาคม ค.ศ. 2013 ในการแข่งขันรอบคัดเลือกฟุตบอลโลก 2014 นัดที่พบกับลักเซมเบิร์กและอาเซอร์ไบจาน เขาลงเล่นทีมชาตินัดแรกเมื่อวันที่ 19 พฤศจิกายน ค.ศ. 2013 ในนัดกระชับมิตรพบกับเกาหลีใต้
วันที่ 11 พฤษภาคม ค.ศ. 2018 สมอลนีคอฟมีชื่อติดทีมชาติในฟุตบอลโลก 2018 และในวันที่ 3 มิถุนายน ค.ศ. 2018 เขายังคงมีชื่อติดทีมชาติหลังจากที่คัดตัวรอบสุดท้าย
ไทชิ นากางาวะ
ไทชิ นากางาวะ () เป็นนักแสดงและนายแบบชาวญี่ปุ่น เขาเริ่มมีชื่อเสียงจากการรับบทเป็นตัวเอกในภาพยนตร์ "จีทีโอ คุณครูพันธุ์หายาก" เมื่อปี 2012
คิม ดา-ฮย็อน
คิม ดา-ฮย็อน (เกาหลี: 김다현; เกิด 28 พฤษภาคม ค.ศ. 1998) เป็นที่รู้จักในชื่อ ดา-ฮย็อน เป็นนักร้องเคป็อปชาวเกาหลีใต้ ทั้งเป็นสมาชิกทไวซ์ (Twice) กลุ่มดนตรีหญิงซึ่งบริษัทเจวายพีเอนเตอร์เทนเมนต์ (JYP Entertainment) จัดตั้งขึ้นในเกาหลีใต้เมื่อปี 2015 ผ่านรายการรีแอลลิตีโชว์ชื่อ "ซิกซ์ทีน" (Sixteen)
คิม ดา-ฮย็อน เกิดเมื่อวันที่ 28 พฤษภาคม ค.ศ. 1998 ที่เมืองซ็องนัม จังหวัดคย็องกี ประเทศเกาหลีใต้ เธอจบการศึกษาระดับมัธยมศึกษาตอนต้นที่แบงก์มิดเดิลสกูล (Bank Middle School) ต่อมาได้เข้าศึกษาในระดับมัธยมปลายที่โดลมาไฮสกูล (Dolma High School) แต่เธอได้ย้ายมาศึกษาที่โรงเรียนพหุศิลป์ฮันลิมแทน (Hallym Entertainment Arts High School)
ดาฮย็อนเป็นที่สนใจของสาธารณชนเพราะวิดีโอที่เธอเต้นในโบสถ์ซึ่งเผยแพร่ลงยูทูบเมื่อปี 2011 และถูกวิพากษ์วิจารณ์อย่างเผ็ดร้อน ต่อมาเธอเข้ารับการคัดเลือกเป็นนักแสดงของบริษัทเจวายพีเอนเตอร์เทนเมนต์เมื่อวันที่ 7 กรกฎาคม 2012 และได้เป็นนักแสดงฝึกหัดของบริษัท ทั้งได้แสดงในมิวสิกวิดีโอเพลง "สต็อปสต็อปอิต" ของก็อตเซเวน และเพลง "อาร์.โอ.เอส.อี" ของชัง อูย็อง ก่อนได้เป็นสมาชิกทไวซ์
เปโดร ซันเชซ (นักการเมืองชาวสเปน)
เปโดร ซันเชซ เปเรซ-กัสเตฆอน (, ; เกิด 29 กุมภาพันธ์ พ.ศ. 2515) เป็นนักเศรษฐศาสตร์และนักการเมืองชาวสเปน ปัจจุบันดำรงตำแหน่งนายกรัฐมนตรีสเปน ตั้งแต่วันที่ 2 มิถุนายน พ.ศ. 2561 อีกทั้งยังดำรงตำแหน่งเลขาธิการพรรคแรงงานสังคมนิยมสเปนเป็นสมัยที่สองหลังจากเป็นผู้ชนะเลือกตั้งในเดือนมิถุนายน พ.ศ. 2559
ยูรี จีร์คอฟ
ยูรี วาเลนตีนอวิช จีร์คอฟ (; เกิด 20 สิงหาคม ค.ศ. 1983) เป็นนักฟุตบอลชาวรัสเซีย ปัจจุบันสังกัดสโมสรฟุตบอลเซนิตเซนต์ปีเตอร์สเบิร์กและทีมชาติรัสเซีย โดยสามารถเล่นได้ทั้งตำแหน่งกองหลังและปีกฝั่งซ้าย
จีร์คอฟเริ่มต้นอาชีพนักฟุตบอลกับสปาร์ตัคตัมบอฟ ก่อนที่จะย้ายไปเล่นในลีกสูงสุดให้กับซีเอสเคเอ มอสโกในปี ค.ศ. 2004 ต่อมาอีกห้าปี เขาย้ายไปเชลซีในพรีเมียร์ลีกด้วยค่าตัว 18 ล้านปอนด์ สองฤดูกาลถัดมา เขากลับไปที่รัสเซีย และย้ายไปเล่นให้กับอันจีมาคาชกาลา ต่อมาก็ย้ายไปดีนาโมมอสโกในปี ค.ศ. 2013 และอีกสามปีถัดมา เขาก็ย้ายไปร่วมทีมเซนิตเซนต์ปีเตอร์สเบิร์ก ซึ่งเป็นสโมสรปัจจุบันของเขา
จีร์คอฟลงเล่นให้กับทีมชาติ 75 นัดนับตั้งแต่ ค.ศ. 2005 เขาเคยเข้าร่วมฟุตบอลชิงแชมป์แห่งชาติยุโรป 2008 ซึ่งรัสเซียจบรอบรองชนะเลิศ เขาติดทีมยอดเยี่ยมของการแข่งขัน และได้รับรางวัลนักฟุตบอลแห่งปีของรัสเซีย เขายังติดทีมชาติในการแข่งขันฟุตบอลชิงแชมป์แห่งชาติยุโรป 2012, ฟุตบอลโลก 2014 และฟุตบอลโลก 2018
ฟิโอดอร์ สโมลอฟ
ฟิโอดอร์ มิไคลอวิช สโมลอฟ ( , เกิด 9 กุมภาพันธ์ ค.ศ. 1990) เป็นนักฟุตบอลชาวรัสเซีย ปัจจุบันลงเล่นตำแหน่งกองหน้าให้กับสโมสรฟุตบอลครัสโนดาร์และทีมชาติรัสเซีย โดยก่อนหน้านี้เคยเล่นให้กับดีนาโมมอสโก, ไฟเยอโนร์ด, อันจีมาคาชกาลา และอูรัล
สโมลอฟถูกเรียกตัวติดทีมชาติครั้งแรกเมื่อวันที่ 6 พฤศจิกายน ค.ศ. 2012 ในนัดกระชับมิตรที่พบกับสหรัฐ เขาลงเล่นนัดแรกและทำประตูแรกให้กับทีมชาติในนัดนั้นเอง เมื่อวันที่ 14 พฤศจิกายน ผลการแข่งขันจบลงด้วยการเสมอ 2–2
วันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นในฟุตบอลโลก 2018 และในวันที่ 3 มิถุนายน ค.ศ. 2018 เขายังคงมีชื่อติดทีมชาติชุด 23 คนสุดท้าย
พระกรัดนางกัลยาณี
พระกรัดนางกัลยาณี หรือ พระตรัสนายกัลยาณี หรือ พระแก้วฟ้า เป็นพระราชธิดาในพระไชยเชษฐาธิราชที่ 2 แห่งอาณาจักรล้านช้างเวียงจันทน์ และเป็นพระมเหสีฝ่ายซ้ายในสมเด็จพระสรรเพชญ์ที่ 8 แห่งอาณาจักรอยุธยา
ในพระราชพงศาวดาร ฉบับพันจันทนุมาศ (เจิม) ระบุว่าเมื่อปี พ.ศ. 2238 อาณาจักรล้านช้างเวียงจันทน์ได้มีพระราชสาสน์กราบบังคมทูลพระกรุณาสมเด็จพระเพทราชาใจความว่า พระเจ้ากรุงศรีสัตนาคนหุต (ตรงกับรัชกาลพระไชยเชษฐาธิราชที่ 2) มีความประสงค์จะถวายพระราชบุตรีพระองค์หนึ่ง พระนามว่าพระกรัดนางกัลยาณี (คำให้การขุนหลวงวัดประดู่ทรงธรรม) หรือพระตรัสนายกัลยาณี, พระแก้วฟ้า (คำให้การขุนหลวงหาวัด) ซึ่งมีพระชันษาเพียง 14 ปี เป็นบาทบริจาริกา นัยว่าขอพึ่งกรุงศรีอยุธยาให้ยกทัพมาช่วยอาณาจักรล้านช้างเวียงจันทน์กำลังจะทำศึกกับอาณาจักรล้านช้างหลวงพระบาง จากเอกสารของลาวพบว่าพระไชยเชษฐาธิราชที่ 2 ไม่มีพันธมิตรใดคอยช่วยเหลือเลยนอกจากญวน เมื่อสมเด็จพระเพทราชาทรงทราบความ จึงยกทัพที่มีไพร่พล 10,000 คนไปเวียงจันทน์ และมีหนังสือติดต่อไปยังอาณาจักรล้านช้างหลวงพระบางทำนองว่ากล่าว ทางหลวงพระบางจึงยอมและมีนโยบายประนีประนอมกับเวียงจันทน์ในเวลาต่อมา ทางกองทัพอยุธยาจึงยกทัพกลับ หลังอาณาจักรอยุธยาให้การช่วยเหลือเสร็จสิ้น อาณาจักรล้านช้างเวียงจันทน์ก็ส่งพระราชบุตรีลงมายังกรุงศรีอยุธยาทางคลองโพเรียง จึงมีรับสั่งให้สมเด็จพระเจ้าลูกเธอกรมพระราชวังบวรสถานมงคลให้รับพระราชบุตรีแห่งเวียงจันทน์ไว้ ณ พระราชวังบวรสถานมงคล ขณะที่เอกสารทางลาวระบุว่าเหตุการณ์นี้น่าจะเกิดขึ้นในปี พ.ศ. 2246 อันเป็นปีที่พระไชยเชษฐาธิราชที่ 2 ทรงรวมไพร่พลเข้ายึดเมืองหลวงพระบาง และตรงกับปีสุดท้ายของรัชกาลสมเด็จพระเพทราชา
ส่วนคำให้การขุนหลวงหาวัด และคำให้การขุนหลวงวัดประดู่ทรงธรรม ระบุว่า สมเด็จพระสรรเพชญ์ที่ 8 แห่งอาณาจักรอยุธยาทรงมีชื่อเสียงว่าตั้งอยู่ในธรรม มีวิทยาคม และเก่งกล้าสามารถเลื่องลือไปถึงอาณาจักรล้านช้างเวียงจันทน์ พระเจ้ากรุงศรีสัตนาคนหุตจึงแต่งพระราชธิดาที่มีพระสิริโฉมงดงามมาถวาย ซึ่งเสด็จมาด้วยใจรักภักดี มาพร้อมทั้งเสนามาตย์ ไพร่พลลาวทั้งหญิงชายจำนวนหนึ่งหมื่นคน สมเด็จพระสรรเพชญ์ที่ 8 จึงพระราชทานบำเหน็จต่าง ๆ ให้ และมีพระกรุณาให้ตั้งบ้านเรือน ณ บ้านมะม่วงหวาน หรือบ้านม่วงหวาน (ปัจจุบันอยู่ในอำเภอบางบาล จังหวัดพระนครศรีอยุธยา)
หลังพระกรัดนางกัลยาณีเข้ามาในราชสำนักกรุงศรีอยุธยาจึงได้รับการแต่งตั้งเป็นพระมเหสีฝ่ายซ้ายของสมเด็จพระสรรเพชญ์ที่ 8 แล้วทรงสร้างพระตำหนักและเรือนหลวงให้เป็นที่อยู่ใหม่ เรียกว่าพระตำหนักใหม่ ชนทั้งหลายจึงออกพระนามพระมเหสีฝ่ายซ้ายว่า "เจ้าตำหนักใหม่" แต่ไม่ปรากฏหลักฐานว่ามีพระประสูติกาลพระราชบุตร
พิพิธภัณฑ์ไวกิงโลโฟตร์
พิพิธภัณฑ์ไวกิงโลโฟตร์ () เป็นพิพิธภัณฑ์ประวัติศาสตร์ที่อยู่บนพื้นฐานของการฟื้นฟูและการขุดค้นทางโบราณคดีของหมู่บ้านเผ่าไวกิงในหมู่เกาะนอร์เวย์เหนือของลูฟฟูเทน ประเทศนอร์เวย์ ซึ่งตั้งอยู่ในหมู่บ้านเล็ก ๆ ของบอร์ก ใกล้กับหมู่บ้านเบอสตัดของเกาะเวสต์วอกอย
ค.ศ. 1983 นักโบราณคดีได้ค้นพบโรงเรือนหัวหน้าเผ่าที่บอร์ก ("På Borg på Vestvågøya i Lofoten") ซึ่งเป็นอาคารขนาดใหญ่ในยุคไวกิงโดยเชื่อว่ามีการจัดสร้างขึ้นประมาณปี ค.ศ. 500 โครงการวิจัยร่วมของสแกนดิเนเวียได้ดำเนินการที่บอร์กตั้งแต่ ค.ศ. 1986 ถึง ค.ศ. 1989 ได้มีการขุดพบพบอาคารในช่วงยุคไวกิงที่ใหญ่ที่สุดเท่าที่เคยพบในประเทศนอร์เวย์ โครงสร้างพื้นฐานของโรงเรือนหัวหน้าเผ่าที่บอร์กวัดความยาวได้ 83 เมตร (272 ฟุต) และสูง 9 เมตร (30 ฟุต) ที่แห่งนี้คาดว่าได้ถูกทิ้งร้างไปในช่วงประมาณปี ค.ศ. 950
หลังจากการขุดค้นสิ้นสุดลง ซากของสิ่งที่เคยเป็นโรงเรือนหลังเก่ายังคงมองเห็นได้ โรงเรือนยาวหลังนี้ได้รับการปรับปรุงใหม่เล็กน้อยทางตอนเหนือของพื้นที่ขุดค้น ในปี ค.ศ. 1995 พิพิธภัณฑ์ไวกิงโลโฟตร์ได้เปิดทำการ พิพิธภัณฑ์ประกอบด้วยการสร้างใหม่เต็มรูปแบบของโรงเรือนหัวหน้าเผ่าที่มีความยาว 83 เมตร (272 ฟุต), โรงตีเหล็กของช่างตีเหล็ก, เรือสองลำ (แบบจำลองของเรือโกกสตัด หนึ่งในขนาดเต็มรูปแบบ) และห้องนอนของพวกเขา รวมถึงแบบจำลองต่าง ๆ ที่ให้ผู้เข้าชมได้ดื่มด่ำในวิถีชีวิตของชาวไวกิงยุคนั้น อาคารหลักได้รับการออกแบบโดยสถาปนิกชาวนอร์เวย์ผู้มีนามว่ากิเซล ยักเฮล
ในเดือนกันยายน ค.ศ. 2006 ได้มีแผนขยายตัวของพิพิธภัณฑ์ไวกิงโลโฟตร์ โดยการสร้างอัฒจันทร์ขนาดใหญ่ลงไปในพื้นดินระหว่างอาคารรับเลี้ยงรับรองและโรงเรือนหัวหน้าเผ่า แผนนี้ได้ถูกเลื่อนออกไปเนื่องจากมีการค้นพบทางโบราณคดีของสถานที่ทำอาหาร 2,000 ปีและหลุมโพรง
ปัจจุบัน พื้นที่ดังกล่าวได้รับการขุดขึ้นและสร้างอาคารขึ้นใหม่บนที่ดินจัดสรร ส่วนนี้ของพิพิธภัณฑ์ประกอบด้วยห้องแสดงนิทรรศการถาวร 2 แห่งและโรงภาพยนตร์ ห้องโถงจัดแสดงผ่านวิดีโอและสิ่งประดิษฐ์ที่มีเอกลักษณ์ จากการค้นพบและการขุดค้นของบอร์ก โบราณวัตถุทางโบราณคดีบางส่วนมีลักษณะโดดเด่น บริเวณกลางแจ้งของพิพิธภัณฑ์ที่กว้างขวางจะเชื่อมโยงกับเส้นทางเดินกรวด อันเป็นการเชิญชวนให้ผู้เยี่ยมชมสำรวจประวัติศาสตร์ที่มีขนาดใหญ่กว่าห้องแสดงนิทรรศการเพียงอย่างเดียว เพื่อดูโรงเรือนหัวหน้าเผ่าที่สร้างขึ้นใหม่บนเนินเขา, ไปขึ้นเรือไวกิง, เพื่อดูวิวโดยรอบ และพยายามที่จะให้เข้าใจในคุณค่าของภูมิทัศน์ ตลอดจนสิ่งที่นำเสนอในยุคไวกิง ซึ่งเป็นการเพิ่มประสบการณ์
พิพิธภัณฑ์เปิดให้บริการทุกวันตั้งแต่วันที่ 1 พฤษภาคมถึงวันที่ 15 กันยายน ส่วนกองอำนวยการพิพิธภัณฑ์ไวกิงโลโฟตร์ ตั้งอยู่ในอาคารเก่าแก่ของโบสถ์บอร์เก
นอกจากนี้ โรงเรือนขนาดยาวยังเป็นจุดหยุดพักที่สี่ของการแข่งขันรายการดิอะเมซิงเรซ 23
พิพิธภัณฑ์ไวกิงโลโฟตร์ ได้รับการเสนอชื่อเข้าชิงพิพิธภัณฑ์แห่งปี ค.ศ. 2011 (ประเทศนอร์เวย์) และรางวัลพิพิธภัณฑ์ยุโรปแห่งปี ค.ศ. 2013
วันชาติสวีเดน
วันชาติสวีเดน () เป็นวันหยุดประจำชาติของประเทศสวีเดน เกิดขึ้นในวันที่ 6 มิถุนายน ของทุกปี ก่อนหน้า ค.ศ. 1938 ถูกเรียกว่า วันธงชาติสวีเดน () และต่อมาถูกจัดให้เป็นวันหยุดในประเทศสวีเดนโดยริกส์ดัก
ประเภณีการเฉลิมฉลองวันที่ 6 มิถุนายน เริ่มต้นตั้งแต่ ค.ศ. 1916 ณ สนามกีฬาโอลิมปิกสตอกโฮล์ม เพื่อเป็นเกียรติแก่การแต่งตั้งพระเจ้ากุสตาฟที่ 1 ใน ค.ศ. 1523 ซึงถือว่าเป็นการก่อตั้งของประเทศสวีเดนสมัยใหม่
หลายคนตั้งคำถามเกี่ยวกับการนับให้วันนั้นเป็นวันชาติ ด้วยความที่ไม่ได้นับว่าเป็นวันหยุดจนหลายทศวรรษต่อมา อย่างไรก็ตามเหตุการณ์นี้ชี้ถึงจุดจบของสหภาพคาลมาร์ ดังนั้นจึงเป็นเหมือนวันเอกราชของประเทศสวีเดน แม้เหตุการณ์จะผ่านมาแล้วเป็นเวลานานจนแทบไม่มีความตระหนักทางสังคม เช่น วันรัฐธรรมนูญนอร์เวย์ (17 พฤษภาคม)
ใน ค.ศ. 2005 วันนี้กลายเป็นวันนักขัตฤกษ์แทนที่ Whit Monday การเปลี่ยนแปลงนี้ส่งผลให้วันหยุดจากการทำงานมีจำนวนน้อยลง ด้วยความที่วันที่ 6 มิถุนายน อาจเป็นวันเสาร์หรืออาทิตย์ในบางปี ต่างกับ Whit Monday ที่เฉลิมฉลองในวันจันทร์เท่านั้น สิ่งนี้สร้างความไม่พอใจให้กับสหภาพแรงงานบางแห่งของประเทศสวีเดน
ชาวสวีเดนส่วนใหญ่ไม่เฉลิมฉลองวันชาติสวีเดน
สงครามมหาสมุทรแปซิฟิก (ค.ศ. 1879–1884)
สงครามมหาสมุทรแปซิฟิก (, ) (ค.ศ. 1879–1884) เป็นสงครามที่มีผลมาจากการเรียกร้องชายแดนของชิลีเหนือดินแดนชายฝั่งทะเลของโบลิเวียในทะเลทรายอาตากามา โบลิเวียเป็นพันธมิตรกับเปรูเพื่อต่อต้านชิลี สงครามในครั้งนี้จบลงโดยที่ชิลีเป็นผ่ายชนะซึ่งทำให้ชิลีได้ครอบครองดินแดนที่มีทรัพยากรจำนวนมากจากเปรูและโบลิเวีย กองทัพชิลีได้ครอบครองและใช้พื้นที่ชายฝั่งที่อุดมไปด้วยไนเตรตของโบลิเวีย ส่วนเปรูพ่ายแพ้ต่อกองทัพเรือของชิลี
สงครามครั้งนี้เกิดขึ้นบริเวณมหาสมุทรแปซิฟิก, ทะเลทรายอาตากามาของเปรูและบริเวณเทือกเขาแอนดีส ช่วง 5 เดือนแรกสงครามเกิดขึ้นในรูปแบบของสงครามทางทะเลเนื่องจากทางชิลีพยายามที่จะสร้างการขนส่งทางทะเลสำหรับส่งกองทัพเข้าไปในทะเลทรายที่แห้งแล้งที่สุดในโลก
ในเดือนกุมภาพันธ์ ค.ศ. 1878 โบลิเวียกำหนดจัดเก็บภาษีใหม่กับบริษัทเหมืองแร่ของชิลี (Compañía de Salitres y Ferrocarril de Antofagasta หรือ CSFA) แม้จะมีการรับรองอย่างชัดเจนในสนธิสัญญาเขตแดน ค.ศ. 1874 ว่าทางโบลิเวียจะไม่เพิ่มภาษีกับคนหรืออุตสาหกรรมของชิลีเป็นเวลา 25 ปี ทำให้ชิลีมีการประท้วงและเสนอให้มีการไกล่เกลี่ยแต่ทางโบลิเวียปฏิเสธและถือว่าเป็นกรณีของศาลโบลิเวีย ทำให้ทางชิลีเรียกร้องและแจ้งให้รัฐบาลโบลิเวียทราบว่า ชิลีจะไม่ถือว่าตัวเองถูกผูกมัดด้วยสนธิสัญญาเขตแดน ค.ศ. 1874 ถ้าโบลิเวียยังไม่ระงับการบังคับใช้กฎหมายการขึ้นภาษี เมื่อวันที่ 14 กุมภาพันธ์ ค.ศ. 1879 ขณะที่เจ้าหน้าที่ของโบลิเวียพยายามประมูลทรัพย์สินที่ยึดมาของ CSFA กองกำลังติดอาวุธของชิลีก็เข้าบุกยึดเมืองท่าอันโตฟากัสตา
เปรูซึ่งมีสนธิสัญญาป้องกันพันธมิตรกับโบลิเวียได้พยายามเข้ามาไกล่เกลี่ยแต่ในวันที่ 1 มีนาคม ค.ศ. 1879 ทางโบลิเวียประกาศสงครามกับประเทศชิลีและเรียกเปรูมาเป็นพันธมิตรตามสนธิสัญญา ส่วนทางชิลีได้ร้องขอให้เปรูประกาศความเป็นกลาง วันที่ 5 เมษายนหลังเปรูปฏิเสธคำร้องขอจากชิลี ทางชิลีจึงได้ประกาศสงครามกับทั้ง 2 ประเทศ ทำให้วันต่อมาเปรูตอบโต้ด้วยการยอมรับสนธิสัญญาการป้องกันการโจมตีหรือภัยคุกคามพันธมิตรชาติ
ในข้อพิพาท โบลิเวีย–ชิลี–เปรู ในทะเลทรายอะตาคามา ของโรนัล บรูซ เซนต์ จอห์น:
ภายหลังการโจมตีทางบกของชิลีสามารถเอาชนะกองทัพโบลิเวียและเปรูได้ วันที่ 26 พฤษภาคม ค.ศ. 1880 โบลิเวียถอนตัวออกจากสงครามหลังยุทธการที่ตักนา ในเดือนมกราคม ค.ศ. 1881 กองทัพชิลีสามารถยึดครองกรุงลิมาได้ กองทัพเปรูที่เหลืออยู่และทหารที่ไม่ได้อยู่ในประจำการเริ่มทำสงครามแบบกองโจรแต่ก็ไม่สามารเปลี่ยนผลของสงครามได้ เมื่อวันที่ 20 ตุลาคม ค.ศ. 1883 ชิลีและเปรูลงนามในสนธิสัญญาอังคอง ส่วนโบลิเวียลงนามในสัญญาการพักรบกับชิลีเมื่อ ค.ศ. 1884
ชิลีได้รับเขตจังหวัดตาราปากาของเปรู เขตจังหวัดลิโทลอของโบลิเวีย (ทำให้โบลิเวียกลายเป็นประเทศที่ไม่มีทางออกสู่ทะเล) ครอบครองจังหวัดอริกาและจังหวัดแทกนาเป็นเวลาชั่วคราว ชิลีลงนามในสนธิสัญญาสันติภาพและมิตรภาพกับโบลิเวียและกำหนดเขตชายแดนที่แน่นอน ใน ค.ศ. 1904 และใน ค.ศ. 1929 ตามการประนีประนอมแทกนา–อริกาชิลีมอบจังหวัดอริกาและจังหวัดแทกนาคืนให้แก่เปรู
ไร้เสน่หา
ไร้เสน่หา บทประพันธ์ของ ว.วินิจฉัยกุล สร้างเป็นภาพยนตร์ ปี พ.ศ. 2522 นำแสดงโดย สรพงศ์ ชาตรี, พิศมัย วิไลศักดิ์, นิภาพร นงนุช, นิรุตติ์ ศิริจรรยา, สมภพ เบญจาธิกุล, ทาริกา ธิดาทิตย์ สร้างเป็นละครโทรทัศน์ ปี พ.ศ. 2528 นำแสดงโดย ฉัตรชัย เปล่งพานิช, ดวงใจ หทัยกาญจน์, ทัศวรรณ เสนีย์วงศ์ฯ, ก้ามปู สุวรรณปัทม์, เป็นหนึ่ง ไชยชิต ผลิตโดยมาเรีย เกตุเลขา ผู้กำกับคือ สุประวัติ ปัทมสูต ออกอากาศทุกวัน เวลา 21.30 น. เริ่มวันเสาร์ที่ 26 มกราคม 2528
ครั้งล่าสุดในปี พ.ศ. 2561 สร้างเป็นละครโทรทัศน์ ทาง จีเอ็มเอ็ม 25 นำแสดงโดย ปิยธิดา มิตรธีรโรจน์, นิธิดล ป้อมสุวรรณ, ชญานิษฐ์ ชาญสง่าเวช, เก็จมณี วรรธนะสิน, กนกฉัตร มรรยาทอ่อน, ณัฏฐ์ ทิวไผ่งาม
=แหล่งข้อมูลอื่น=
สงครามแปซิฟิก (แก้ความกำกวม)
สงครามแปซิฟิก เป็นสงครามในมหาสมุทรแปซิฟิก อาจหมายถึง
กีฬาสนุกเกอร์ในกีฬาแห่งชาติ ครั้งที่ 45
กีฬาสนุกเกอร์ในกีฬาแห่งชาติ ครั้งที่ 45 จัดแข่งขันที่สมาคมแต้จิ๋ว หาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 23 ถึง 29 มิถุนายน พ.ศ. 2560 มีการชิงชัยทั้งหมด 5 เหรียญทอง
เจ้าภาพ (สงขลา)
โรเบิร์ต เอฟ. ซาร์เจนต์
โรเบิร์ต เอฟ. ซาร์เจนต์ (; 26 สิงหาคม ค.ศ. 1923 – ค.ศ. 1969) เป็นหัวหน้าเจ้าหน้าที่ผู้ช่วยผู้บังคับการเรือหน่วยยามฝั่งสหรัฐ เพื่อนช่างภาพ เขาเป็นที่รู้จักจากผลงานภาพถ่าย"เข้าขากรรไกรมรณะ" ซึ่งเป็นภาพของกองกำลังกองร้อยอี, กองทหารราบที่ 16, กองพลทหารราบที่ 1 ในยกพลขึ้นบกที่หาดโอมาฮาจากยานยกพลขึ้นบกของหน่วยยามฝั่งสหรัฐ (จากเรือยูเอสเอส ซามูเอล เชส ที่บรรจุหน่วยยามฝั่งสหรัฐ) ในวันดีเดย์
โจเซ่ อัลตาฟินี่
โจเซ่ เจา อัลตาฟินี่ (; เกิด 24 กรกฎาคม 2481) หรือ มาซโซล่า อดีตนักฟุตบอลชาวอิตาลี-บราซิลในตำแหน่งกองหน้าเริ่มต้นเส้นทางอาชีพกับสโมสร แต่เป็นที่จดจำมากที่สุดกับสโมสร เอซี มิลาน ซึ่งประสบความสำเร็จทั้งในประเทศและระดับทวีปก่อนจะย้ายมาร่วมทีม นาโปลี และ ยูเวนตุส และยุติเส้นทางอาชีพกับสโมสรใน สวิตเซอร์แลนด์
ซึ่งอัลตาฟินี่ยังคงเป็นเจ้าของสถิติดาวยิงสูงสุดตลอดกาลของ เซเรียอา ในอันดับ 4 ร่วมที่ 216 ประตูร่วมกับ จูเซ็ปเป้ เมอัซซ่า ตำนานดาวยิงของ อินเตอร์ มิลาน นอกจากนี้เขายังเป็นเจ้าของสถิตินักฟุตบอลอายุน้อยที่สุดที่ทำประตูครบ 100 ประตูเป็นอันดับที่ 5 ด้วยวัย 24 ปี 239 วัน
ส่วนระดับทีมชาติอัลตาฟินี่เล่นให้ทั้ง บราซิล และ อิตาลี โดยเขาเป็นหนึ่งในสมาชิกชุดแชมป์ ฟุตบอลโลก 1958 ที่ สวีเดน ของทีมชาติบราซิลร่วมกับ เปเล่ และได้โอนสัญชาติมาเล่นให้กับทีมชาติอิตาลีลงเล่นใน ฟุตบอลโลก 1962 ที่ ชิลี
เซี่ยงไฮ้ดิสนีย์แลนด์พาร์ก
เซี่ยงไฮ้ดิสนีย์แลนด์พาร์ก () เป็นสวนสนุกที่ตั้งอยู่ที่ผู่ตง เมืองเซี่ยงไฮ้ สาธารณรัฐประชาชนจีน สวนสนุกในเซี่ยงไฮ้ดิสนีย์รีสอร์ต ดำเนินการโดยบริษัทวอลต์ดิสนีย์พาร์ก, เอ็กซ์พีเรียนซ์แอนด์คอนซูเมอร์โปรดักส์และเซี่ยงไฮ้เชนดิกรุ๊ป ผ่านการลงทุนของบริษัทเดอะวอลต์ดิสนีย์และเซี่ยงไฮ้เชนดิกรุ๊ป โดยเริ่มก่อสร้างเมื่อวันที่ 8 เมษายน พ.ศ. 2554 เปิดให้บริการเมื่อวันที่ 16 มิถุนายน พ.ศ. 2559
เป็นถนนทอดยาวคล้ายกับเมนสตรีท, สหรัฐ โดยรูปแบบอาคารได้รับแรงบันดาลใจจากการ์ตูนของดิสนีย์ เช่น มิกกี้เมาส์, มินนี่เมาส์, โดนัลด์ ดั๊ก, ชิป แอนด์ เดลส์, "ระ-ทะ-ทู-อี่ พ่อครัวตัวจี๊ด หัวใจคับโลก, เดอะ ทรี คาบาเยโรส, ทรามวัยกับไอ้ตูบ"
สวนจินตนาการที่เป็นสวนจีนประกอบไปด้วยสัตว์ 12 ชนิดจากจักรราศี มีเครื่องเล่น คือ ดัมโบเดอะฟลายอิ้งแอลเลเฟนต์ รวมถึงได้พบกับตัวละครซุปเปอร์ฮีโรจากจักรวาลมาร์วาล
เป็นแฟนตาซีในยุคกลาง เป็นธีมปาร์ตี้น้ำชา มีเครื่องเล่นน่าสนใจ คือ ปีเตอร์แพนไฟท์ แมดทีปาร์ตี้
พื้นที่จำลองไปในยังศตวรรษที่ 18 เมืองท่าเรือของชาวสเปนที่ตั้งอยู่บนแคริบเบียน ซึ่งเป็นเกาะที่ได้รับการบันทึกจากแจ็ก สแปร์โรว์
เป็นพื้นที่จำลองการผจญภัยในโลกอันลึกลับที่เต็มไปด้วยสมบัติที่ซ่อนอยู่
เป็นการจำลองโลกในอนาคต อวกาศ หุ่นยนต์ และอื่น ๆ มีเครื่องเล่นที่สำคัญ คือ ทรอนไลต์ไซเคิลเพาเวอร์รัน จากภาพยนตร์เรื่องทรอน, แอสโตรออร์บิเตอร์, สตาร์วอรส์ลันช์เบย์, บัซซ์ไลท์เยียร์แอทแทรกชันส์, สติทซ์เอ็นเคาน์เตอร์
เป็นพื้นที่จำลองการ์ตูนจากภาพยนตร์เรื่องทอย สตอรี่ ซึ่งมีเครื่องเล่น ร้านค้า ร้านอาหาร และตัวการ์ตูนจากในเรื่องทั้งหมด
จอย (นักร้อง)
พัก ซู-ยอง (เกาหลี: 박수영; เกิด 3 กันยายน ค.ศ. 1996) หรือชื่อในวงการว่า จอย (Joy) เป็นนักร้องชาวเกาหลีใต้ รู้จักกันในฐานะสมาชิกวงดนตรีหญิงจากเกาหลีใต้ เรดเวลเวต
พัก ซู-ยอง หรือ จอย เกิดเมื่อวันที่ 3 กันยายน ค.ศ. 1996 ที่เกาะเชจู ประเทศเกาหลีใต้ ครอบครัวของเธอได้ย้ายไปอยู่ที่เขตโทบงในโซล ระหว่างที่กำลังศึกษาอยู่ เธอได้ชมการแสดงของกลุ่ม "Cherry Filter" ในเพลง "Flying Duck" ซึ่งเป็นจุดเริ่มต้นที่ทำให้เธออยากเป็นนักร้อง จอยผ่านการออดิชั่นกับเอสเอ็มเอนเตอร์เทนเมนต์ที่โซลในปี ค.ศ. 2012 เธอได้รับการฝึกฝนเป็นเวลาสองปี ในช่วงเวลานั้นครูฝึกให้เธอชื่อบนเวทีว่า "จอย"
ในเดือนกุมภาพันธ์ปี 2015 จอยจบการศึกษาจากโรงเรียนการแสดงศิลปะกรุงโซล
จอยได้รับการแนะนำอย่างเป็นทางการในฐานะสมาชิกคนที่สี่ของเรดเวลเวตในวันที่ 29 กรกฎาคม ค.ศ. 2014 เธอเป็นสมาชิกเพียงคนเดียวที่ไม่ได้อยู่ในโปรเจ็กต์เอสเอ็มรุกกีส์ในปีค.ศ. 2015 และเปิดตัวด้วยซิงเกิ้ล "Happiness" ในวันที่ 1 สิงหาคม ค.ศ. 2014
เธอเป็นที่สนใจของสาธารณชนจากการเข้าร่วมในมาแต่งงานกันเถอะ ซีซัน 4 คู่กับยุก ซ็อง-แจ สมาชิกวงบีทูบี ในงานประกาศรางวัลเอ็มบีซีเอนเตอร์เทนเมนต์อะวอดส์จอยได้รับรางวัลดาวรุ่งแห่งปีและคู่ยอดเยี่ยมร่วมกับยุก ซ็อง-แจ จากการแสดงของพวกเขาในรายการนี้อีกด้วย
ในปี 2018 จอยได้รับบทบาทนักแสดงนำหญิงในละครช่องเอ็มบีซีในเรื่อง ""Great Tempted"" ซึ่งมีเค้าโครงมาจากนวนิยายฝรั่งเศส ""Les Liaisons dangereuses"" ประกบคู่กับวู โด-ฮวาน ซึ่งมีบทบาทในการเป็นเด็กหนุ่มวัย 20 ปีที่เชื่อว่าการตกหลุมรักเป็นสิ่งที่น่าสมเพชที่สุด การถ่ายทำละครเรื่องใหม่นี้ทำให้เธอพลาดเทศกาล "สปริงค์อิสคัมมิงค์" คอนเสิร์ตในประเทศเกาหลีเหนือเมื่อเดือนเมษายน ค.ศ. 2018 ที่ผ่านมา
พระธรรมไตรโลกาจารย์ (ยอด อกฺกวํโส)
พระธรรมไตรโลกาจารย์ (ยอด อกฺกวํโส) (1 มีนาคม พ.ศ. 2427 - 5 ตุลาคม พ.ศ. 2489) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ อดีตเจ้าคณะจังหวัดนครสวรรค์ อดีตเจ้าอาวาสวัดเขาแก้ว เป็นพระราชาคณะรูปแรกของจังหวัดนครสวรรค์ เป็นเจ้าคณะจังหวัดนครสวรรค์ ที่มีสมณศักดิ์สูงที่สุด
พระธรรมไตรโลกาจารย์ (ยอด อกฺกวํโส) เกิดเมื่อ วันที่ 1 มีนาคม พ.ศ. 2427 ตรงกับ วันเสาร์ ขึ้น 6 ค่ำ เดือน 4 ปีวอก ที่บ้านพยุหะ ตำบลพยุหะ  อำเภอพยุหะคีรี จังหวัดนครสวรรค์ โยมบิดาชื่อแจ่ม โยมมารดาชื่อคุณแม่ นาค อัครวงศ์ เป็นบุตรคนที่ 2 จากพี่น้องทั้งหมด 6 คน
เมื่ออายุ 9 ปี ได้ศึกษาภาษาไทยและขอมที่สำนักพระอาจารย์เสียม วัดเขาแก้ว ต่อมาเมื่ออายุ 11 ปี ได้บรรพชาเป็นสามเณร โดยมีพระอุปัชฌาย์เทศ วัดเขาแก้ว เป็นพระอุปัชฌาย์ ศึกษาและเรียนสนธิกับสมาส ในสำนักพระอาจารย์อ่อง วัดเขาแก้ว เรียนกับพระอาจารย์ลัภ วัดอินทาราม รวมไปถึงพระวินัยธรสิน วัดบางปราบ และไปเรียนกับหลวงธัญญผลพิทักษ์ (ขาว สุขลักษณ์) ชาวบ้านพยุหะบ้าง
ต่อมาเมื่ออายุได้ 14 ปี พระอาจารย์อ่อง ได้นำไปฝากพระสุนทรมุนี ใจ เจ้าคณะ จังหวัดอุทัยธานี วัดทุ่งแก้ว (ปัจจุบันคือ วัดมณีสถิตกปิฎฐาราม)
เมื่ออายุได้ 21 ปี ได้ไปศึกษาวัดมหาธาตุยุวราชรังสฤษฎิ์ราชวรมหาวิหาร ที่กรุงเทพมหานคร โดยเป็นรุ่นน้องของ สมเด็จพระวันรัต (เฮง เขมจารี) ซึ่งเป็นลูกศิษย์ของ สมเด็จพระวันรัต (ฑิต อุทโย)
เมื่อายุได้ 21 ปี ได้กลับมาอุปสมบท ณ พัทธสีมา วัดเขาแก้ว เมื่อวันที่ 15 พฤษภาคม พ.ศ. 2447 โดยมีพระอาจารย์เทศ วัดเขาแก้ว เป็นพระอุปัชฌาย์ พระปลัดคง วัดอินทาราม เป็นพระกรรมวาจาจารย์ พระวินัยธรสิน วัดบางปราบ เป็นอนุสาวนาจารย์ แล้วไปจำพรรษาที่วัดมหาธาตุฯพระธรรมไตรโลกาจารย์ (ยอด อกฺกวํโส) ท่านเริ่มอาพาธตั้งแต่ วันที่ 10 พฤษภาคม พ.ศ. 2487 ด้วยโรคบิดรากสาด เมื่อหายก็กลายเป็นโรคไตพิการ จนเมื่อวันที่ 5 ตุลาคม พ.ศ. 2489 เวลา 17.35 น. ณ วัดเขาแก้ว รวมอายุได้ 62 ปี พรรษา 42 ได้รับพระราชทานโกศโถบรรจุศพ พร้อมด้วยเครื่องประกอยเกียรติยศ ประดิษฐานศพ ณ ตึกรัตนคีรีวิทยากร และได้รับพระราชทานเพลิงศพ ณ วัดเขาแก้ว เมื่อวันที่ 7 เมษายน พ.ศ. 2490
รายชื่อตัวละครในญาติไดโนเสาร์เจ้าเล่ห์
นี่คือรายชื่อตัวละครในญาติไดโนเสาร์เจ้าเล่ห์ ในญาติไดโนเสาร์เจ้าเล่ห์ ที่มีตัวละครหลักเช่นลิตเติ้ลฟุต (อะแพโทซอรัส), เซร่า (ไทรเซราทอปส์), ดั๊กกี้ (ซอโรโลฟัส), เพทรี่ (ทิแรโนดอน), สไปค์ ("สเตโกซอรัส"), และในแอนิเมชั่นช็อมเปอร์ (ไทแรนโนซอรัส) และรูบี้ (โอวิแรปเตอร์)
ลิตเติ้ลฟุต ให้เสียงโดย กาเบรียล เดม่อน (I), สก็อตต์ แมคฟี (II-IV), แบรนดอน ลาครอกซ์ (V), โทมัส เด็คเกอร์ (เสียงร้อง, V;เสียงร้องและพูด, VI-IX), อเล็ค เมดล็อก (X), แอรอน สปันน์ (XI), นิค ไพรซ์ (XII), โคดี อเรนส์ (XIII-TV series), แอนโทนี สคิลล์แมน (เสียงร้อง, XIII-TV series) และ Felix Avitia (XIV), เป็นอะแพโทซอรัสสีน้ำตาลเพศผู้  เกิดในช่วงหนังภาคแรกและแม่ของเขาได้ถูกเจ้าเขี้ยวแหลมฆ่าตาย ทำให้เขาต้องไปหาปู่และย่าตัวเดียว แล้วหลังจากนั้นได้มีไดโนเสาร์ร่วมทางแล้วกลายเป็นเพื่อนที่สนิทที่สุด
เซร่า ให้เสียงโดย แคนแดซ ฮัทสัน (I-IV) และแอนน์ดี แมคฟี (V-XIV) เป็นไทรเซอราทอปส์สีส้มเพศเมีย เกิดช่วงเดียวกันกับลิตเติ้ลฟุต เธอมีนิสัยปากแข็ง, ชอบโอ้อวด, บ้าบิ่นในบางครั้ง และชอบหาเรื่อง แต่มักจะดูเหมือนโง่เมื่อเธอพิสูจน์ไม่ได้
ดั๊กกี้ ให้เสียงโดย จูดิธ บาร์ซี (I), เฮเทอร์ โฮแกน (II-IV) และอาเรีย เคอร์ซอน (V-XIV) เป็นพาราซอโรโลฟัสสีเขียวเพศเมีย เธอเป็นหนึ่งในไดโนเสาร์วัยเด็กที่ร่วมเดินทางกับลิตเติ้ลฟุต เธอมักจะพูดซ้ำสามครั้ง ("ใช่ ใช่ ใช่!" หรือ "ไม่ ไม่ ไม่!")
เพทรี่ ให้เสียงโดย วิล ไรอัน (I) และเจฟ เบนเนต (II-XIV) เป็นเทอราโนดอนสีน้ำตาลเพศผู้ เป็นตัวละครที่ชอบหวาดกลัวและ กระวนกระวาย ชอบพูดมาก แต่มีปัญหากับการใช้ภาษาอังกฤษ เช่น ลืมใช้กิริยาเชื่อม (is, am, are) เกือบทุกครั้ง, ใช้ "me" แทน "I" และแนะนำตนเองเป็นบุรุษที่สาม
สไปค์ ให้เสียงโดย ร็อบ พอลเซน (II-V, VII-XIV) และเจฟ เบนเนต (VI) เป็นสเตโกซอรัสสีเขียวเพศผู้ เป็นตัวละครที่ตะกละ, ชอบสบาย และพูดน้อย มีเพื่อนสเตโกซอรัสอีกตัวชื่อทิปปี้
ช็อมเปอร์ ให้เสียงโดยร็อบ พอลเซน (II), Cannon Young (V), แม็กซ์ เบิร์คโฮลเดอร์ (TV series) และไอแซค บราวน์ (XIV) เป็นทีเร็กซ์สีม่วงเพศผู้ ปรากฏครั้งแรกใน ญาติไดโนเสาร์เจ้าเล่ห์ 2 ในช่วงที่เพิ่งออกจากไข่ สามารถพูดภาษาของสัตว์กินเนื้อและพืชได้
รูบี้ ให้เสียงโดยเมแกน สเตรนจ์ เป็นโอวิแรปเตอร์สีชมพูเพศเมีย ปรากฎครั้งแรกในรายการโทรทัศน์ เป็นตัวละครที่ฉลาดที่สุด ชอบให้คำแนะนำและให้กำลังใจ และมักพูดประโยคซ้อน ("สวัสดีเพื่อนของฉัน เพื่อนฉันบอกทักทาย" หรือ "ฉันคิดว่าฉันต้องไปคิดตรงที่คิดของฉัน")
ดุอา กุเมล
ดุอา (บทอธิษฐานหรือบทขอพร) กุเมล เป็นดุอาบทหนึ่งซึ่งเป็นที่รู้จักแพร่หลายของนิกายชีอะฮ์ คือบทดุอาที่ท่านญิบรออีล(ทูตสวรรค์)ได้สอนให้ท่านคิฎีร(ศาสนทูตท่านหนึ่งของศาสนาอิสลาม) และท่านอะลีได้สอนดุอาบทนี้แก่ท่านกุเมล บิน ซิยาด สาวกคนสนิทของท่าน
สำหรับดุอาบทนี้ เป็นบทที่ผสมผสานด้านจิตวิญญาณได้อย่างลึกซึ้ง และรวมถึงอักขระ ความคล้องจองของวรรคตอน ตามตัวบทที่ไพเราะชวนหลงใหล ซึ่งจะทำให้ผู้อ่านมีความต้องการที่จะขออภัยโทษบาปต่างๆ ต่อพระเจ้า. ดุอากุเมลมักจะอ่านในคืนกลางเดือนชะบาน(เดือนที่แปดของอิสลาม) และในทุกๆ ค่ำคืนของวันศุกร์. โดยชาวชีอะฮ์เชื่อว่าดุอาบทนี้จะปกป้องอันตรายจากภัยตรายจากศัตรู ช่วยเพิ่มพูนริซกี(ปัยจัยดำรงชีพ) และจะได้รับการอภัยโทษจากพระเจ้า
อุดาบทนี้เริ่มต้นด้วยการพรรณนาร้องขอจากพระเจ้า และแก่นของดุอามีดังนี้
و قداتیتك یا الهي بعد تقصیري و اسرافي علی نفسي، معتذراً نادماً منکسراً مستقیلاً مستغفراً منیباً مقرّاً مذعناً معترفاً
ความหมายคือ โอ้พระผู้อภิบาล ข้าฯได้เข้าหาพระองค์ภายหลังที่ข้าพระองค์ได้กระทำผิดพลาดและสร้างความหายนะแก่ตัวข้าฯเอง ข้าฯวิงวอนขอพระองค์เพื่อการอภัยโทษในขณะที่ข้าพระองค์เป็นผู้สำนึกผิด และเสียใจ.
انت اکرم من ان تضع من ربیته
พระองค์ทรงยิ่งใหญ่กว่าความโสมมทั้งหลาย
وانت تعلم ضعفي عن قلیل من بلاء الدنیا و عقوباتها
และพระองค์ทรงรอบรู้ถึงความอ่อนแอของข้าพระองค์ ที่จะต่อสู้กับความชั่วร้ายแห่งโลกนี้และการลงโทษที่จะได้รับจากมัน
یا غایة آمال العارفین
โอ้ผู้เป็นความหวังสุดท้ายของปวงบ่าว
یا حبیب قلوب الصادقین
โอ้ผู้เป็นที่รักของบ่าวผู้สัจจริงทั้งหลาย
قوّ علی خدمتك جوارحي
ขอให้เรือนร่างของข้าฯมีพลังเพื่อเป็นทาสรับใช้พระองค์ด้วยเถิด
واجعل لساني لذکرك لهجا
และทรงทำให้ลิ้นของข้าฯ เพื่อการกล่าวรำลึกพระองค์(อยู่เสมอ)
ซึ่งในตอนท้ายของบทดุอาจะกล่าวถึงการให้สลาม(ประสาทพร)แก่ท่านศาสดามุฮัมหมัด(ศ็อลฯ) และวงศ์วานของท่าน จึงเป็นการจบดุอาบทดังกล่าว.
ฐานทัพเรือสัตหีบ
ฐานทัพเรือสัตหีบ () เป็นฐานทัพของกองทัพเรือไทย ตั้งอยู่ที่ตำบลสัตหีบ อำเภอสัตหีบ จังหวัดชลบุรี ประเทศไทย มีหน้าที่ปกป้องน่านน้ำในสัตหีบและดูแลกองกำลังของกองทัพเรือในสัตหีบ ผู้บัญชาการฐานทัพเรือสัตหีบคนปัจจุบันคือ พลเรือโท สุกิตติ เสงี่ยมพงษ์
ฐานทัพเรือสัตหีบก่อตั้งโดยพระราชดำริของพระบาทสมเด็จพระมงกุฎเกล้าเจ้าอยู่หัว เนื่องจากในปี พ.ศ. 2457 พระองค์ได้ประพาสทางชลมารคโดยพระองค์ประทับเรือพระที่นั่งมาที่สัตหีบเพื่อทอดพระเนตรการซ้อมรบที่จัดขึ้นโดยกองทัพเรือ โดยในขณะนั้นพระองค์ได้สั่งให้พื้นที่บริเวณสัตหีบเป็นที่พื้นที่สวงน
ต่อมาในเดือนกันยายน พ.ศ. 2465 พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ ในขณะที่ดำรงตำแหน่งเสนาธิการทหารเรือ ได้ทูลพระบาสมเด็จพระมงกุฎเกล้าเจ้าอยู่หัวขอนำพื้นที่ที่สงวนดังกล่าวมาตั้งเป็นฐานทัพ พระบาทสมเด็จพระมงกุฎเกล้าเจ้าอยู่หัวจึงได้ทรงพระราชหัตถเลขาถึงพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ความว่า
นับเป็นต้นมา ทหารเรือจึงได้ใช้พื้นที่ตั้งเป็นฐานทัพเรือจวบจนทุกวันนี้
ดุอาเญาชันกะบีร
ดุอาเญาชันกะบีร เป็นดุอาที่กล่าวถึงพระนามและคุณลักษณะต่างๆ ที่งดงามของพระองค์อัลลอฮ์ (ซบ.) ซึ่งเป็นที่รู้จักและใช้ในการวิงวอนขอพรของมุสลิมนิกายชีอะฮ์. โดยมุสลิมนิกายชีอะฮ์มีความเชื่อว่าดุอา “เญาชันกะบีร” เป็นดุอาที่ท่านญิบรออีล (อ.) ได้สอนแก่ท่านศาสดามุฮัมหมัด (ศ็อลฯ) และดุอาบทนี้ถูกเน้นย้ำให้อ่านในค่ำคืนแห่ง “ก็อดร์” (ค่ำคืนแห่งการประทานพระคัมภีร์อัลกุรอาน).
"เญาชัน" ในหลักภาษาอาหรับให้ความหมายว่า "เสื้อเกราะ". สาเหตุที่ดุอาบทนี้ได้ชื่อว่า เญาชัน เนื่องจากว่าในสงครามหนึ่งท่านศาสดามุฮัมหมัดได้ใส่เสื้อเกราะตัวหนึ่งที่หนักเป็นอย่างมาก. ญิบรออีลจึงได้ลงมาสู่ท่านศาสดาด้วยคำสั่งจากพระเจ้า และได้กล่าวกับท่านศาสดาว่า "โอ้มุฮัมหมัด พระเจ้าได้ส่งศานติแด่ท่าน และได้กล่าวแก่ท่านว่า จงถอดเสื้อเกราะตัวใส่อยู่เสียเถิด แล้วจงอ่านดุอาบทนี้ (เญาชันกะบีร) เพราะมันจะปกป้องท่านและประชาชาติของท่านจากภัยภิบัติต่างๆ. และคำว่า กะบีร (ใหญ่) ก็ให้ความหมายสองอย่างด้วยกันคือ หนึ่งเพราะความยาวของดุอา และสองเพราะเสื้อเกราะตัวใหญ่ที่ท่านศาสดาใส่อยู่.
“เญาชัน กะบีร” มีทั้งหมด 100 วรรค ซึ่งในแต่ละวรรคจะสรรเสริญพระนามของพระองค์อัลลอฮ์ (ซบ.) สิบพระนามด้วยกัน (นอกจากวรรคที่ 55 มี สิบเอ็ดพระนาม). ดังนั้นพระนาม1001ของพระองค์จึงถูกกล่าวสรรเสริญไว้ในดุอาบทนี้.
พระนามของพระองค์อัลลอฮ์จำนวนมากที่ถูกสาธยายไว้ในบทดุอานี้นำมาจากพระคัมภีร์อัลกุรอาน . โดยจะมีสัมผัสกันในแต่ละวรรคของบทดุอา มีท่วงทำนองที่เสนาะ. ดังตัวอย่างวรรคที่หนึ่งของดุอาจะอ่านว่า รอฮีม – การีม – มุกีม – อาซีม – กอดีม – อาลีม – ฮากีม และ อาลีม ซึ่งจะเห็นได้ว่าคำสุดท้ายจะลงท้ายด้วยสระ และอักษรที่เหมือนกัน จึงทำให้เกิดความคล้องจอง และทำนองที่ไพเราะชวนให้น่าอ่าน
ดุอาบทนี้มีทั้งหมด 100 วรรค เมื่ออ่านจบแต่ละวรรค จะต้องอ่านบทสร้อยว่า
«سُبْحَانَکَ یَا لا إِلَهَ إِلا أَنْتَ الْغَوْثَ الْغَوْثَ خَلِّصْنَا مِنَ النَّارِ یَا رَبِّ»
ความหมายคือ “มหาบริสุทธิ์แด่พระองค์ โอ้พระผู้อภิบาล ซึ่งไม่มีพระเจ้าอื่นใดแล้วนอกจากพระองค์ , ขอพระองค์ทรงช่วยเหลือให้ข้าพระองค์รอดพ้นจากไฟนรกอเวจีด้วยเถิด” ดุอาเญาชันกะบีรจะระลึกถึงพระนามของพระองค์อัลลอฮ์ (ซบ.) ทั้งสิ้น 1001 พระนาม ส่วนมากพระนามเหล่านี้ได้มาจากคัมภีร์อัลกุรอาน และบทบันทึกวัจนะท่านศาสดามุฮัมหมัด (ศ็อลฯ) ทั้งสิ้น
ดังที่กล่าวมา พระนามของพระองค์อัลลอฮ์ (ซบ.) จะถูกกล่าวถึง 10 พระนามในหนึ่งวรรค แต่ในวรรคที่ ๕๕ จะกล่าวถึงพระนาม 11 พระนามด้วยกัน จึงกลายเป็น 1001 พระนามนั้นเอง.
7 คุณลักษณะของพระองค์อัลลอฮ์ (ซบ.) ที่ถูกระลึกซ้ำหลายครั้งในดุอาบทนี้ ได้แก่ :
ดุอานุดบะฮ์
นุดบะฮ์(ندبه)มีความหมายว่า การอ่าน , การร้องให้คร่ำครวญแก่ผู้หนึ่งด้วยคำสรรเสริญที่ดีงาม. เป็นดุอาที่อธิบายถึงการเร้นกายของท่านอิมามมะฮ์ดีย์(อ).
ดุอาบทนี้ได้คลอบคลุมถึงหลักความเชื่อของนิกายชีอะฮ์ และความระทมบนการเร้นกายของท่านอิมามมะฮ์ดีย์(อ)ซึ่งถูกบันทึกโดยอิมามท่านที่หก(อิมามญะฟัร อัศศอดิก(อ)) และนิยมอ่านในช่วงเวลาดังต่อไปนี้:
- วันศุกร์
บรรดาผู้รู้และนักรายงานฮะดิษ(วัจนะท่านศาสดาอิสลาม)ได้บันทึกดุอาบทนี้เอาไว้ และบางท่านคำนวณว่าหลักฐานดังกล่าวมีถึง15ฉบับด้วยกันเช่น
ได้บันทึกไว้ในหนังสือ มะซาร กะบีร (มะซาร บิน มัชฮาดีย์) จากมุฮัมมัด บิน อุบัย กุรเราะฮ์.อัลลามะฮ์ มัจลีซีย์. มุฮัดดิษ มีรซา นูรีย์ ได้บันทึกดุอาบทนี้ไว้ในหนังสือ “ตะฮียะตุ้ซซาอิร” โดยบันทึกจาก มะซาร กะบีร, มะซาร กะดีม และมิสบาฮุ้ซซาอิร ของสัยยิด บิน ฏอวูซ.
ฟุตบอลโลก 2018 กลุ่มจี
กลุ่มจีของฟุตบอลโลก 2018 จะแข่งขันตั้งแต่วันที่ 18 ถึง 28 มิถุนายน ค.ศ. 2018 กลุ่มนี้ประกอบด้วยเบลเยียม, ปานามา, ตูนิเซีย และอังกฤษ สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย :
เวลาที่ระบุไว้คือเวลาท้องถิ่น
ฟุตบอลโลก 2018 กลุ่มเอช
กลุ่มเอชของฟุตบอลโลก 2018 จะแข่งขันตั้งแต่วันที่ 19 ถึง 28 มิถุนายน ค.ศ. 2018 กลุ่มนี้ประกอบด้วยโปแลนด์, เซเนกัล, โคลอมเบีย และญี่ปุ่น สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย :
เวลาที่ระบุไว้คือเวลาท้องถิ่น
มาร์ติน จอร์เกนเซน
มาร์ติน จอร์เกนเซน () เกิดเมื่อวันที่ 2 มีนาคม พ.ศ. 2521 ณ เมืองเวปในโคเปนเฮเกน ประเทศเดนมาร์ก เป็นบุตรชายของนาย เจคอบ จอร์เกนเซน และนางเอมีลี มายา นอร์การ์ด เขามีอาชีพเป็นนักถ่ายทำภาพยนตร์เดนมาร์กหลายๆเรื่อง เขาสมรสกับ อเล็กซันดรา เคาน์เตสแห่งเฟรเดอริกสบอร์ก อดีตพระชายาใน เจ้าฟ้าชายโจอาคิมแห่งเดนมาร์ก พระราชโอรสพระองค์เล็กใน สมเด็จพระราชินีนาถมาร์เกรเธอที่ 2 แห่งเดนมาร์ก และ เจ้าชายเฮนริกแห่งเดนมาร์ก พระราชสวามี เมื่อวันที่ 3 มีน่คม พ.ศ. 2550 โดยพิธีสมรสนั้นเป็นไปอย่างราบรื่นและส่วนตัว โดยการสมรสใหม่ครั้งนี้ ทำให้อเล็กซันดรา เคาน์เตสแห่งเฟรเดอริกสบอร์ก ต้องลาออกจากฐานันดร เจ้าหญิง และต้องเสียภาษีเฉกเช่นพลเมืองเดนมาร์ก แต่จะได้รับเบี้ยจากสำนักพระราชวังเดนมาร์กปีละ 25,000 ยูโร หรือราว 1.25 ล้านบาทตามเดิม
ในเดือนกันยายน พ.ศ. 2558 เคาน์เตสแห่งเฟรเดอริกสบอร์กและนายจอร์เกนเซนได้ออกมาเปิดเผยว่าหย่ากัน โดยเคาน์เตสได้ให้เหตุผลในการหย่าเพราะความต่าง
ฟุตบอลโลก 2018 รอบแพ้คัดออก
ฟุตบอลโลก 2018 รอบแพ้คัดออก เป็นการแข่งขันรอบที่สองและรอบสุดท้ายของฟุตบอลโลก โดยเริ่มต้นตั้งแต่รอบแบ่งกลุ่ม (รอบแรก) โดยที่การแข่งขันในรอบ 16 ทีมสุดท้ายจะเริ่มขึ้นในวันที่ 30 มิถุนายน และสิ้นสุดการแข่งขันในวันที่ 15 กรกฎาคมในเกมรอบชิงชนะเลิศ ซึ่งจะจัดขึ้นที่สนามกีฬาลุจนีกี ในกรุง มอสโก. โดยสองทีมจากแต่ละกลุ่ม (16 ทีมทั้งหมด) จะได้ผ่านเข้าสู่รอบน็อกเอาต์ต่อไป ส่วนนัดชิงอันดับที่สามจะเป็นการแข่งขันระหว่างสองทีมที่แพ้ในเกมรอบรองชนะเลิศ.
เวลาทั้งหมดที่ระบุไว้คือ เวลาท้องถิ่น.
ในรอบน็อกเอาต์ (รวมถึงรอบชิงชนะเลิศ) หากการแข่งขันอยู่ในระดับการจบเกม 90 นาที ก็ต้องไปต่อเวลาพิเศษเพิ่มอีก (ครึ่งละ 15 นาที) ถ้าผลการแข่งขันหลังต่อเวลาพิเศษแล้วยังหาผู้ชนะไม่ได้ จะต้องตัดสินด้วยการยิงลูกโทษตัดสิน ที่จะใช้ตัดสินหาผู้ชนะ.
ดีโยกู ดาโล
ฌูแซ ดีโยกู ดาโล ไตไชรา (; เกิด 18 มีนาคม ค.ศ. 1999) เป็นนักฟุตบอลชาวโปรตุเกส ปัจจุบันเล่นในตำแหน่งฟุลแบ็กให้กับแมนเชสเตอร์ยูไนเต็ดในพรีเมียร์ลีกของประเทศอังกฤษ
มิสออลเนชันส์ 1989
มิสออลเนชันส์ 1989 () เป็นการจัดการประกวดมิสออลเนชันส์ครั้งที่ 1 จัดเมื่อวัน 19 สิงหาคม พ.ศ. 2532 ณ โรงแรมดุสิตธานี, แขวงสีลม, เขตบางรัก, กรุงเทพมหานคร, ประเทศไทย โดยผู้ชนะคือ Kirsten Roberts จากนิวซีแลนด์ เป็นผู้ครองตำแหน่งคนแรกของการประกวดมิสออลเนชันส์
25 ผู้เข้าประกวดที่ได้รับการยืนยัน
สินธพ
สินธพ เป็นสัตว์หิมพานต์ตระกูลม้า ลักษณะภายนอกจะเป็นม้ามีหางเป็นปลาตัวสีดำ หางแปรงสีขาว อาศัยอยู่ในแม่น้ำหรือทะเลสาบ คำว่าสินธพหมายถึงม้าแม่น้ำ รากศัพท์มาจากคำว่าสินธพ หมายถึง ม้า พันธุ์ดีจากบริเวณลุ่มแม่น้ำสินธุซึ่งเป็นแม่น้ำสำคัญสายหนึ่งของประเทศอินเดีย สินธพเป็นหนึ่งในสัตว์หิมพานต์ที่ถูกสร้างขึ้นเพื่อประดับสระอโนดาดบริเวณพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
สินธพ แปลว่า ม้าพันธุ์ดี เดิมหมายถึงม้าพันธุ์ดีที่เกิดในลุ่มแม่น้ำสินธุ คำว่า “สินธุ” อีกทั้งยังเป็นชื่อเมืองโบราณในอินเดียด้วย คาดว่าเมืองสินธุก็คือ รัฐสินธุในปัจจุบันง เหตุที่ใช้ชื่อเมืองนี้คงเป็นเพราะเมืองนี้มีชื่อเสียงด้านม้า
ม้าสินธพนี้มีกำลังและฤทธิ์เดชมาก สามารถวิ่งไปบน ใบบัวได้ โดยที่ใบบัวไม่สั่นแม้แต่น้อย